
RIJEČ IZDAVAČA 


Kako u organiziranju islamskog vjeronauka u našim prilikama, pa tako i u metodološki 
dosljednom i tematski primjerenom koncipiranju udžbenika, savladati poteškoću koja se 
sastoji u tome što kod nas još uvijek nije moguće izvršiti funkcionalnu i međusobno 
usklađenu diferencijaciju obrazovne i starosne strukture polaznika vjeronauka. 


Pred dodatnom poteškoćom ali i zadaćom našli smo se kada je, u procesu ukupnih 
društvenih i političkih promjena koje su se na našim prostorima dogodile u posljednje 
dvije-tri godine, vjeronauk uključen u naše škole. 

"Islamska čitanka" je vjeronaučni udžbenik koji je koncipiran tako da pokuša, bar u 
određenoj mjeri, nadvladati spomenute poteškoće. 


Naravno da će uspjeh "Islamske čitanke" u velikoj mjeri ovisiti o sposobnosti 
vjeroučitelja da pristup "Islamskoj čitanci", u cijelini, i svakoj priči i nastavnoj jedinici, 
pojedinačno prilagode konkretnim i specifičnim okolnostima u kojima održavaju islamski 
vjeronauk. Onaj dio "Islamske čitanke" u kojem se obrađuju namazi, razumije se, zahtijeva 
praktični vid nastave, a to znači korištenje džamijskih prostora, te veće oslanjanje 
vjeroučitelja na njihove iskušane pristupe. 

Kod transkripcije arapskih tekstova išlo se za tim da se učenicima olakša ispravno 
čitanje arapskih tekstova a da se pri tome značajno ne odstupi od pravila. 

Na kraju, treba istaći da su u početnoj inicijativi i izradi ovog udžbenika učestvovali i 
dr. Mustafa CERIĆ i Fahira FEJZIĆ, a da su u završnoj pripremi priča 1 koncipiranju 
"Pitanja i zadataka" učestvovali Mustafa BEĆIROVIĆ i Aida ABADŽIĆ - HODŽIĆ. 


ragi đaci, mir vam Božji i Njegov blagoslov želimo. 

Ovo je naš prvi sat vjerske pouke. Kroz ovu knjigu mi ćemo stjecati 
znanja o našoj vjeri - islamu. Čestitamo vam vaš početak i nadamo se da 
ćemo, uz Božju pomoć, naučiti mnogo o islamu i da ćete ove lijepe i poučne 
priče s ljubavlju kazivati i svojim prijateljima. 

Kao i svaki valjan posao, našu vjersku pouku započet ćemo riječima: 


ŽURI MIRZA NA POUKU 
Ranim jutrom prije Zore, Nije čudo takav što je 
Usto Mirza iz postelje, jučer otac obeć'o je 
umio se, obukao u džamiju s njime hodit 
k'o za Bajram dotjerao na pouku Mirzu vodit 
Uzbuđen je, ustreptao Tu će učit o islamu 
ne govori, umukao o Allahu i Kur'anu 
Pa sve nešta izviruje o Božjem miljeniku 
čeka oca, proviruje Muhammedu Poslaniku. 


Rešad Kadić 


; 

- Islamski pozdrav glasi: 'ESSELAMU 'ALEJKUM ", što znači: "Neka je na vas Božji mir i 
Božji blagoslov." 

- Na islamski pozdrav odgovaramo: ''{ VE 'ALEJKUMUS-SELAM ", što znači: "Neka je i na 
vas Božji mir i blagoslov." 

- Muslimani ne smiju nikada činiti loša djela. 

- Muslimani moraju nastojati činiti samo dobra djela. 

- Svako dobro djelo započinjemo s učenjem BISMILLE. 


ZAPAMTIMO 


1) Kako glasi islamski pozdrav? 

2) Čime počinjemo svaki dobar posao? 

3) Kako glasi euzu i bismille? 

4) Što to znači u prevodu? 

5) Zašto je Mirza bio tako uzbuđen? 

6) Djeco, opišite kako ste se vi osjećali kad ste se spremali za svoj prvi dan vjerske pouke. 


HAMZA 


ivio jednom dječak koji se zvao Hamza. Jako je volio svoje roditelje. Bio 
je poslušan i pažljiv prema njima. Jedne noći Hamzina majka bila je 
bolesna. Osjetila je žeđ i zamolila Hamzu da joj donese čašu vode. Kad je 
Hamza došao do majčinog kreveta primjetio je da je majka već bila zaspala. 
Hamza nije želio probuditi voljenu majku. Mada je bio mali, Hamza je 
znao da je njegova majka cijeli dan vrijedno radila. Znao je da joj je potreban 
odmor. S čašom vode u ruci, Hamza je stajao uz majčin krevet sve dok se majka nije probudila. 
Kada se majka, nakon nekoliko sati, prubudila, ugledala je Hamzu kako stoji uz njen 
krevet. Nježno ga je zapitala:"Drago moje dijete, zar si stajao ovdje sve vrijeme dok sam ja 
spavala?" 

Majka je bila sretna. Pomilovala je Hamzu po glavi i zamolila Uzvišenog Allaha da učini 
od njenoga sina velikog čovjeka. Kad je odrastao, Hamza je postao velik 1 dobar čovjek. 
Nikada nije prestajao pomagati ljudima. Posebno je bio pažljiv i blag prema starim, nemoćnim 
i siromašnim. Nikada nije zaboravio ni svoje roditelje ni njihovu brigu prema njemu kad je 
bio dječak. S puno topline i nježnosti Hamza se brinuo za svoje roditelje kad su ostarili. Zbog 
njegove ljubavi i dobrote prema ljudima, Allah je zavolio Hamzu i uvijek mu pomagao. 

ZAPAMTIMO 


- Draga djeco, uvijek moramo zahvaljivati Allahu za svu nježnost i ljubav koju nam pružaju 
naši roditelji. 
- To ćemo najbolje učiniti ako naučimo suru FATIHA i njeno značenje. 


FATIHA 


Bismillahir- Rahmanir-Rahim 
EL HAMDU LILLAHI RABBIL 'ALEMIN 
(Hvala Allahu Gospodaru Svjetova) 


ERRAHMANIR-RAHIM 
( Sveopćem Dobročinitelju Milostivom) 


MALIKI JEUMIDDIN 
( Gospodaru Sudnjeg dana.) 


IJJAKE NA'BUDU VE IJJAKE NESTETN 
( Samo Tebe obožavamo i samo od Tebe pomoć tražimo.) 


IHDINES-SIRATAL MUSTEKIM 
( Uputi nas na pravi put.) 


SIRATALLEZINE EN'AMTE'ALEJHIM 
( Na put onih kojima si dao svoje blagodati.) 


GAJRIL MAGDUBI 'ALEJHIM VE LED-DALLIN 
( A ne na put onih na koje si se rasrdio niti na put onih koji su zalutali.) 


PITANJA I ZADACI 


1) Ispričajte, draga djeco, svojoj majci i ocu priču o dječaku Hamzi. 

2) Sjetite se neke prilike u svom životu kada ste i vi bili posebno nježni i pažljivi 
prema svojim roditeljima. Napišite o tomu kratku priču. 

3) Najljepši poklon za vaše roditelje i vjeroučitelje učinit ćete kada naučite Fatihu i njeno 
značenje. 

ilo je vrijeme kad nije bilo ni neba ni Zemlje. Ni sunca ni mjeseca. Ni 
zvijezda na noćnom nebu. Kako nije bilo zemlje, nije bilo na njoj ni 
životinja ni biljaka. Nije bilo ni rijeka ni planina. Nisu tada postojala ni 
mora ni jezera. A kako svega toga nije bilo, ne bijaše na Zemlji ni 
muškaraca koji bi zemlju obradivali. Ne bijaše ni dječaka ni djevojčica i 
njihovih veselih igara. Ni brižnih majki koje bi u toplom domu za njih 
hranu pripremale. Nije tada, djeco, bilo ni našeg dragog prijatelja Hamze 
ni njegove mile majke. 

Bijaše samo ALLAH ,džellešanuhu, - naš Stvoritelj. On sve čini svojom voljom. Sve stvara. 
IT On, djeco, sve zna. 

Jednom Allah, džellešanuhu, odluči stvoriti sve što dotad postojalo nije. I zasja tada rumeno 
sunce, a nebo se noću ukrasi zvijezdama. Zažuboriše potoci i rijeke, zamirisaše bašte i livade. 
Zazelenješe šume. Poletješe leptiri, zacvrkutaše ptice. Veselo poskočiše zečići i vjeverice. 
Narastoše brda i planine. Razliše se mora i jezera. Oživješe ribice u njima. 

I tako nasta Zemlja, puna bilja i životinja. Prekrila se tako Zemlja rijekama i jezerima. A 
sve ih je s neba grijalo toplo i razdragano sunce. Noću ih je milovao sjaj mjeseca i zvijezda. 


ZAPAMTIMO 


- Allah označava na arpskom jeziku vlastito ime Boga u kojeg vjeruju muslimani. 

- Kada se izgovori riječ Allah ili Bog, treba reći: DŽELLE ŠANUHU, što znači Uzvišeni. 

- Allah, džellešanuhu, je Stvoritelj svega što postoji. 

- Allah, džellešanuhu, je Jedan . On sve čini svojom voljom. On sve stvara i sve zna. 

- Allahu, džellešanuhu, trebamo biti zahvalni što nam je podario život i zdravlje, naše roditelje, 
braću 1 sestre i sve neizbrojne blagodati kojima smo okruženi. 

- Svoju zahvalnost našem Stvoritelju izražavamo i učenjem SUBHANEKE: 


SUBHANEKE 


SUBHANEKE-LLAHUMME 
(Da si slavljen samo Ti, moj Bože.) 


VE BIHAMDIKE 
(I Tebi hvala.) 


VE TEBAREKESMUKE 
( Tvoje je ime blagoslovljeno.) 


VE TE'ALA DŽEDDUKE 
( Tvoje je veličanstvo uzvišeno.) 


VELA ILAHE GAJRUKE 
( Nema drugog Boga osim Tebe.) 


PITANJA I ZADACI 


1) Djeco, zamolite svoga vjeroučitelja da vas povede u prirodu. Promatrajte njenu ljepotu 
i razgovarajte o njoj. Po povratku, nacrtajte što vam se u prirodi najviše svidjelo. 

2) Zasadite kod kuće, u maloj posudici, neki cvijet. Stavite posudicu pored prozora, brižljivo 
ga zalijevajte svaki dan. Promatrajte kako biljčica raste. Napišite kratku priču o vašim 
zapažanjima o životu vašeg cvijeta: iz čega se cvijet razvio, što mu je svaki dan bilo 
potrebno? 

3) Tko je stvorio Zemlju, vodu, zrak i hranu pomoću kojih živimo? 

llah, džellešanuhu, je stvorio još jedan svijet. Najljepši među svim 
svjetovima. Taj se svijet zove DŽENNET. U tom svijetu, prepunom 
ljepota, Allah, džellešanuhu je stvorio čovjeka. I nazvao ga ADEM. Prvo 
je vrijeme Adem živio sam u džennetu. Nakon nekog vremena , u džennetu 
se pojavila i žena. Iznenađen, Adem je upita: 

Eau : €Otkud i ti u ovom, najljepšem od svih svjetova?" "Allah me stvorio od 
tvoje duše", STT žena. "Zašto te je Allah stvorio?"', upita Adem. "Da uz mene nađeš mir 
i sreću." '' Hvala Allahu na ovoj blagodati!"', uzviknu Adem. Sav sretan što u džennetskim 
ljepotama više neće uživati sam, Adem nazva ženu imenom HAVA, što znači Život. 

Djeco, Allah, džellešanuhu, u ovom lijepom svijetu nije stvorio samo Adema i Havu. Stvorio 
je i nevidljiva bića od svjetlosti koja su dobra i Allahu poslušna Nazvao ih je MELEKIMA. 
A stvorio je i druga nevidljiva bića od vatre koja su Allahu nepokorna. Njih je nazvao 
ŠEJTANIMA. 
Živjeli su tako Adem i Hava u džennetu sretno i zadovoljno. Imali su sve što bi poželjeli. 

No, u džennetu je raslo jedno drvo. Allah je Ademu i Havi rekao da se tom drvetu ne približuju. 
Jer, ako ga dotaknu, više neće moći živjeti u džennetu. 

Neposlušni šejtan nagovori Adema i Havu da se približe tom drvetu. Kad su prišli drvetu, 
shvatili su da ih je šejtan prevario i da su zaboravili na Allahove riječi. 

Allah im zato naredi da izađu iz dženneta, da se na Zemlji nastane i da na njoj žive. Adem 
i Hava se pokoriše i dođoše na Zemlju, izrodiše djecu, mušku i žensku. Od njihovih su se 
potomaka počele razvijati obitelji, plemena, narodi. Tako je nastao čitav ljudski rod. 


ZAPAMTIMO 


- Prvi ljudi na Zemlji bili su Adem i Hava. 

- Od Adema i Have je potekao čitav ljudski rod. 

- Allah, džellesanuhu, je stvorio nevidljiva bića od svjetlosti - MELEKE. Oni navode čovjeka 
na dobra djela. 

- Allah, džellešanuhu, je stvorio nevidljiva bića od vatre - ŠEJTANE. Šejtani navode ljude na 
loša djela. 

- U časnome Kur'anu, svetoj knjizi muslimana, ima jedna sura koja veliča našeg Stvoritelja, 
a koja se zove IHLAS. 


IHLAS 


Bismllahir-Rahmanir-Rahim 
KUL HUVALLAHU EHAD 
( Reci: On, Allah je Jedan.) 
ALLAHUS-SAMED 
(Allah je utočište svemu.) 
LEM JELID VE LEM JULED 
( Nije rodio 1 nije rođen.) 
VE LEM JEKULLEHU KUFUVEN EHAD 
(I nitko mu ravan nije.) 


PITANJA I ZADACI 


1) Tko je Stvoritelj svega što postoji? 

2) Tko su bili prvi ljudi na Zemlji? 

3) Kako se zove svijet u kojem su živjeli prvi ljudi: Adem i Hava? 

4) Kako se zovu bića od svjetlosti, koja su dobra i Allahu poslušna? 

5) Kako se zovu bića od vatre, koja su Allahu nepokrna? 

6) Zašto kažemo da su Adem i Hava otac i majka svih ljudi na Zemlji? 

7) Djeco, naučite napamet suru Ihlas i njeno značenje. 

8) Zamolite vašeg vjeroučitelja da zajedno na kazetofonu slušate snimak lijepe vjerske 
pjesme "Kad procvatu behari". Zapjevajte je zajedno u horu! 


ŠT 

J== davna vremena, kad su se Adem i Hava nastanili na Zemlji, na njoj nije 
z Na bilo nikakvih kuća, mostova, puteva. Oni su se nastanili na jednom brdu 
)|| zvanom AREFAT, nedaleko od današnjeg grada MEKKE. 
|| Kako je vremenom broj Ademovih potomaka rastao, tako su oni gradili 
prve kuće, uređivali bašte, obrađivali zemlju. Svi su zajedno prikupljali 
a plodove iz prirode i odlazili u lov. Hranu koju bi tako sakupili, međusobno 
su dijelili. Mrlogt su od njih osjećali želju da se zahvale nekome koje je stvorio sve blagodati 
kojima su bili okruženi. 

Među njima je bio jedan koji se najviše divio ljepotama prirode. Bio je to IBRAHIM. On bi 
jutrom rano izlazio i ushićeno promatrao rađanje sunca, smjenu dana i noći. Noću bi promatrao 
mjesec i titravi sjaj zvijezda. Pomišljao je da se u njima krije moć stvaranja svjetova. Ali, kad 
bi sunce zašlo, mjesec i zvijezde isčezle s neba, ljepota prirode i dalje je trajala. Život na 
Zemlji i dalje j je bujao. Tada je Ibrahim predosjećao da moć stvaranja mora biti u nečem što 
vječno traje. Što ne nestaje iza planine kao sunce, što se ne gasi na nebu kao zvijezde. I dok je 
Ibrahim u svojim dugim razmišljanjima tražio put do svog Stvoritelja, drugi su se ljudi u 
neznaju klanjali kipovima. Izrađivali si ih od gline, kamena i drugih predmeta i vjrovali da 
imaju moć. 

Ali, djeco, Ibrahim je uz sebe imao jednog divnog prijatelja s kojim je provodio brojne 
trenutke u dugim šetnjama 1 razgovoru. Bio je to njegov sin ISMAIL. Lijep, pametan 1 iskren 
dječak. Uvijek kada bi ga posmatrao sjetio bi se Ibrahim dana Ismailovog rođenja u vreloj 
pustinji, bez hrane i vode. Sjetio bi se i bola i straha njegove majke HADŽERE dok ga je 
rađala i izvora vode koji je potekao u trenutku Ismailova rođenja na mjestu gdje je ležala 
malaksala majka Hadžera. I zapita se Ibrahim:" Kome da zahvalim za ovaj izvor vode koji je 
spasio život mom sinu Ismailu kojeg sam tako dugo čekao?" "Allahu, Stvoritelju. Onom koji 
život daje i oduzima", začu se šapat meleka. Nakon ovog božanskog glasa otac i sin počeše 
graditi četverokutnu građevinu - KABU. I dok su gradili, molili su: "Gospodaru naš, primi 
od nas, jer Ti uistinu sve čuješ i sve znaš. Gospodaru naš , učini nas dvojicu Tebi odanim. I 
porod naš neka bude Tebi odan. I pokaži nam obrede naše i oprosti nam, jer Ti primaš pokajanja 
i samilostan si ." 


ZAPAMTIMO 


- Ibrahim i njegov sin Ismail sagradili su Kabu. 

- Kaba je četverokutna građevina koja se nalazi u gradu Mekki, u Arabiji 

- Ibrahim i Ismail su Kabu sagradili s namjerom da bude mjesto gdje će se ljudi klanjati 
Jednom i Jedinom Bogu, Alllahu, džellešanuhu. 


- Oni koji vjeruju u Jednog i Jedinog Boga i koji se u molitvama okreću prema Kabi su 
muslimani. Njihova se vjera zove Islam, a to znači pokornost Allahu, džellešanuhu. 


PITANJA I ZADACI 


1) Kako su živjeli prvi potomci Adema i Have na Zemlji? 

2)Tko se među njima razlikovao i zašto? 

3) Od čega su ljudi izrađivali kipove? 

4) Da li je neka kamena figura mogla stvarno pomoći ljudima koji su je obožvali? 

5) Na mjestu Ismailova rođenja potekao je izvor vode Zem-zem. Ta je voda u pustinji 
spasila njegov život. Što mislite, djeco, da li su mrtvi kipovi mogli učiniti takvo čudo? 

6) Djeco, zamolite svoga vjeroučitelja da vam pokaže videosnimak Kabe u Meki. Opišite 
njen izgled. i 

ako je vrijeme prolazilo, ljudi su zaboravljali vjeru Ibrahimovu u Jednog 
Boga. Čak je, djeco, zamlisite,i Ibrahimova Kaba bila ispunjena mnoštvom 
kipova! Ljudi su vremenom, vjerujući u kipove, postajali okrutni i zli. 
Postali su toliko opaki u svom nevjerstvu da su ubijali jedni druge. Ubijali 
su slabe i nemoćne. Možete li zamisliti, draga djeco, neki od njih ubijali 
. su i svoju rođenu djecu, svoje nejake djevojčice! 

Na _—" poluotoku, u gradu Mekki, gdje se nalazi Kaba, živjela je jedna obitelj 
u kojoj su sva djeca bila djevojčice. Njihov je otac bio veliki pijanica. Kako je pio alkohol, 
njegovo je zdravlje oslabilo, tijelo obolijevalo, a srce postalo osoro i grubo. 

Jednoga dana upao je u kuću potpuno pijan. Zgrabio je iz majčinog krila male sestre blizanke 
tek tri godine stare, i poveo ih u pustinju da ih žive zakopa u vreli pijesak. Jedna od njih, 
djevojčica Sumejja, ostala je ipak Živa i pričala: 

" Babo je prvo iskopao veliku jamu. I sestra i ja smo plakale. Babo je onda povezao 
sestrine oči. Zatim je pokrio i moje oči. Sestra je vrištala. Ali, ona je bila tako nemoćna i slaba 
da se nije mogla izvući iz pijeska. Uskoro je više nisam čula. Onda je babo bacio i mene u 
jamu. Ali, ja sam se otimala. I kad bih pokušala iskočiti iz jame, otac bi me ponovo u nju 
bacio.U jednom sam se trenutku uhvatila za rub njegove odjeće i nisam ga puštala. Imala sam 
još malo snage. Kada je babo vidio moju silnu želju za životom, moje suze, kada je čuo moj 
plač i moje molbe da me ne ostavi pod zemljom, njegovo se srce iznenada sažalilo. Zaplakao 
je izvadio me iz jame i čvrsto zagrlio. Potom me poveo kući". 


ZAPAMTIMO 


- Samo je Allah, džellešanuhu, Gospodar naših života i smrti. 

- Smrt je rastanak duše s tijelom. 

- Poslije smrti duša nastavlja svoj život u drugom svijetu koji se zove AHIRET. 
- Duše vjernika borave u džennetu. 

- Duše nevjernika borave u džehennemu. 


PITANJA I ZADACI 


1) Draga djeco, ispričajte priču o djevojčici Sumejji svojim roditeljima. 

2) Zašto je Sumejjin otac bio tako grub i zao čovjek? 

3) Zašto se Sumejjin otac ipak smilovao i Sumejju vratio kući? 

4) Da li se vi, djeco, sjećate nekog događaja u svome životu, kada ste spasili Život 
ili pomogli nekom živom biću. Napišite o tome priču. 


DOBRI LJUDI 


a 


ak Mt} |-— ha 20 3 
NM 


jeco, kada smo vam pričali o prvom čovjeku na Zemlji, Ademu, nismo 
vam rekli da je on bio i prvi Allahov poslanik. Sjećate se da je šejtan u 
džennetu nagovorio Adema da se približi zabranjenom drvetu i da je Adem 
tada, ne znajući da šejtan navodi ljude na zlo, učinio grijeh. Zbog tog je 
grijeha Adem morao napustiti džennet i nastaniti se na Zemlji. Ali, Allah, 
džellešanuhu, nije zaboravio Adema. Njega je Allah zavolio kada se Adem 
iskreno pokajao. Obećao je Ademu i Havi da će njima i njihovim 
potomcima na Zemlji upućivati svoje upute. Pa tko se tih uputa bude držao i slijedio ih u 
svom životu, bit će sretan na ovome svijetu i ponovno će se vratiti u džennet, najljepši od svih 
svjetova. Ljudi preko kojih je Allah slao svoje upute Zovu se Božji poslanici. Oni su djeco, 
bili ljudi kao i mi. Živjeli su na Zemlji sa svojim narodima. Od drugih su se izdvajali svojom 
dobrotom, pravednošću, iskrenošću, ustrajnošću, moralom i bogobojaznošću. Zadatak Božjih 
poslanika bio je da po Božjim uputama pozivaju ljude da vjeruju u Jednog Boga i da Žive u 
skladu s Božjom voljom. Učili su ljude da se međusobno potpomažu, da se vole i poštuju, da 
budu poslušni svojim roditeljima, da štite slabe i nemoćne. Poslije Adema bilo je kroz povijest 
još mnogo Božjih poslanika. Živjeli su u raznim krajevima svijeta i u raznim vremenima. 

ZAPAMTIMO 


- Kada spominjemo imena Božjih poslanika kažemo ALEJHIS-SELAM, što znači : Neka je 
Božji mir i blagoslov na njega. Tako , na primjer, kažemo : Adem, alejhis-selam. 

- Adem, alejhis-selam, bio je prvi Božji poslanik. 

- Nakon Adema, alejhis-selam, bilo je još mnogo Božjih poslanika. 

- Božji poslanici bili su odabrani ljudi kojima je Allah, džellešanuhu, preko meleka Džebraila 
dostavljao svoje objave - kitabe. 

- Te su objave poslanici prenosili ljudima, kako bi im služile kao upute u njihovu životu. 

- Najpoznatije objave bile su: 
TEVRAT (objavljen Musa-u, alejhis-selam), ZEBUR (objavljen Davud-u, alejhis-selam), 
INDŽIL ( objavljen Isa-u alejhis-selam), i KUR'AN ( objavljea Muhammmedu,alejhis- 
selam) 

- Božji poslanici imali su određena svojstva po kojima su se razlikovali od ostalih ljudi, a ona 
su: 


SIDK - uvijek su istinu govorili; 

EMANET - bili su povjerljivi, pouzdani i pošteni; 

TEBLIG - tačno su i potpuno dostavljali i objašnjavali ljudima Božje objave. 
ISMET - bili su čisti od grijeha 


FETANET  - bili su pametni i oštroumni. 


PITANJA I ZADACI 


1) Da li je Ademu, Allah, džellešanuhu, oprostio za ono što je učinio u džennetu? Zašto? 

2) Allah, džellešanuhu, obećao je Ademu da će njemu i njegovim potomcima na Zemlji 
pomoći. Što je obećao da će im slati? Kako se zovu ti posebno odabrani ljudi? 

3) Pronađi u priči one dijelove koji opisuju kakvi su bili Božji poslanici. Ispiši njihova 
svojstva u bilježnicu! 

4) Naučite napamet svojstva Božjih poslanika i slijedite u životu njihove vrline. 


ROĐENJE MUHAMMEDA (A.S) 


==g)| a Arapskom poluotoku, u srcu 

RS)| velike pustinje leži grad o kojem 
smo već ranije pričali. To je grad 
Mekka. Grad u kojem se nalazi 
Kaba. Slavni grad koji su 

— posjećivali trgovci iz raznih 
krajeva svijeta. U grad Mekku oduvijek je dolazio i 
velik broj ljudi hodočasnika. Bilo je vremena, djeco, 
kada su ljudi koji nisu vjerovali u Jednog Boga, u 
Kabu unosili kipove i prinosili im žrtve. U ta davna 
vremena, prije hiljadu i četiri stotine godina, odnosno 
571.godine nakon Isa-a, alejhis-selam, nad 
uspavanom Mekkom nadvila se topla, ljetna noć. Grad 
Mekka utonuo je u san. Njeni se stanovnici odmaraju 
od dnevne vreline. U slatkom snu osjećaju blagi 
povjetarac. Poneki žurni korak se čuje. U prozoru kuće 
u blizini Kabe, treperio je odsjaj noćne svjetiljke. 
Jedna je žena pomalo uznemireno hodala po kući. U 
svom strahu i nadi, strepnji i radosti prilazila bi 
prozoru. Zagledala je u zvjezdano nebo nad Mekkom. 
Činilo joj se kao da cijeli svijet gori u nekom 
čudesnom svijetlu. Nježna poput svake majke, s 
ljubavlju i boli čekala je rođenje svog djeteta Njeno 
je tijelo podrhtavalo. Neko čudno svjetlo iznenada se 
pojavilo nekoliko puta . Majci se učini da iz utrobe 
čuje riječi: Veličina Tebi Bože, pripada. Nekoliko 
trenutaka kasnije majka AMINA osjeti bolove. 
Pogleda oko sebe. Bila je sama u kući. Pomišljala je 
da nekoga pozove. Ipak, odlučila je da to ne čini. A 
onda je osjetila nepoznati, opojni miris. Više nije 
mogla prepoznavati ni predmete u sobi, ispunjenoj 
blještavim svjetlom. Amina za trenutak izgubi svijest 
i utonu u blagi san. Nedugo zatim osjeti olakšanje. 
Otvori oči . I gle! Svu bol potisnu osjećanje ozarenosti 
i sreće. Topli osmjeh prekri blijedo majčino lice. 
Njene oči orosiše suze radosti. Dušu ispuni blažena 
ljepota. Amina je privila svoga sina svojim grudima. 
Te noći rodio se posljednji Allahov poslanik, 
Muhammed, alejhis-selam. 

ROĐENJE 
Proljetno veče na zemlju pade, 
Po nebu zviježde blistati stade, Između 
zvijezda Mjesec se šeće, 
1 blijeskom svojim posipa cvijeće. 
Nebesa trepte u moru sjaja, 
Zemlja Izlaže sliku od raja. 


U Arabiji, nasred Hidžaza 
Imade jedna mala 0222, 

Koja se zove Batha-u-Mekke, 
U toj oazi u Kući sreće, 

Jedna lijepa i mlada Žena, 
Lagahno hoda, ko da Je sjena. 


Dok se na jednom otvore vrata, 
Na ruci držeć čašu od zlata, 
Hurija jedna dođe 1 stađe, 

I sretnoj majci čašu dodade. 
To vam je čaša šerbeta bila, 
Sa rajskog vrela Selsebila. 


Kad popi čašu blažena mati 

IZ njene Kuće započe Sjati, 
Svjetlo poput božanskog nura, 
Kako no sjaše na Sina Tura. 


U tom času hazreti Amina 
Rodi ko zlatnu jabuku sina. 
Prišapče mu - kako će ga mati 
1 s vremenom cijeli svijet zvati. 


Svi su čuli pobožnog djeda 
Kako triput ime Muhammeda 
Glasom punim radosti spomenu 
I lijepo mu ime nadjenu 

Kojim su ga zvale Još 1 prije 
Kod poroda, džennetske hurije. 


Safvet-beg Bašagić 


ZAPAMTIMO 


- Posljednji Božji poslanik, Muhammed, alejhis-selam, rođen je 571. godine poslije Isa-a, 
alejhis - selam, u gradu Mekki. 

- Njemu je Allah, džellešanuhu, objavio posljednju knjigu - KUR'AN. 

- Nakon Muhammeda, alejhis-selam, neće više biti nijednog Božjeg poslanika niti će poslije 
Kur'ana biti Božjih objava. : 

- Islam je vjera koju je Allah, džellešanuhu, objavljivao svim Božjim poslanicima i njihovim 
narodima, a preko Muhammeda, alejhis-selam, cijelom čoječanstvu i svim generacijama. 

- Naš Bog je ALLAH, naša sveta knjiga je KUR'AN, naša vjera je ISLAM, a mi smo 
MUSLIMANI. 

- Da bi smo potvrdili svoju pripadnost Islamu moramo to učiniti izgovarajući riječi 
KELIMEIŠEHADETA. 


PITANJA I ZADACI 


1) Kako se zove posljednji Božji poslanik? 

2) Kada je rođen Muhammed, alejhis-selam? 

3) U kojem gradu je rođen Muhammed, alejhis-selam ? 
4) Kako se zvala majka posljednjeg Allahovog poslanika? 
5) Na koji način potvrđujemo svoju pripadnost Islamu? 


DJETINJSTVO MUHAMMEDA (A.S.) 


ričalo se dugo u Mekki o čudesnoj noći u kojoj je Muhammed alejhis- 
selam rođen. Prolazili su dani, a Muhammed (a.s.) je rastao okružen 
toplinom majčine ljubavi. Kad je malo porastao, majka mu objasni da je 
njegov otac ABDULLAH umro malo prije njegova rođenja. Dječak je 
polahko shvaćao zašto se o njemu, uz majku, brine i jedan muškarac - 
djed ABDUL MUTALIB. On mu je inadio ime MUHAMMED. A to ime 
u arapskom jeziku ima lijepo značenje: hvaljen. 

Nedugo poslije Muhammedova, alejhis-selam, rođenja, u Mekki su zbog velikih vrućina 
zavladale opasne bolesti. Da bi zaštitili dječaka, majka i djed odlučili su Muhammeda, alejhis- 
selam, poslati na selo, gdje je mogao udisati čist zrak, jesti zdravu hranu i rasti u igri S 
ostalom djecom. U tom je periodu o Muhammedu, alejhis-selam, vodila brigu jedna dobra 
žena HALIMA. Kasnije, Muhammed, alejhis-selam, nikad neće zaboraviti nježnost i toplinu 
kojom ga je Halima obasipala poput majke. 

Jednog dana Amina zamoli djeda da joj dopusti posjetiti svoju rodbinu u gradu Jesribu. 
Zamolila je da povede sa sobom 1 svoga sina Muhammeda, alejhis-selam, kojem je tada bilo 
šest godina. Željela je da tom prilikom posjete i mezar dječakova oca Abdullaha. Dobri djed 
dugo ju je odgovarao, jer nije mogao podnijeti pomisao da će dugo vremena biti bez blizine 
svoga unuka. Ali, majčina je želja bila jača. Što je mogao blagi djed Mutalib nego da im 
poželi sretan put i što brži povratak. Sam im je pripremao hranu i odjeću za putovanje, a 
našao je jednu ženu da ih prati i da im pomaže na tom putu. 

U to vrijeme nije bilo brzih vlakova ni automobila. Putovalo se dugo i naporno na lijenim,ali 
izdržljivim devama. Djed je dugo gledao za karavanom čiji su se obrisi gubili u daljini. Za 
karavanom koja ga je rastavljala od njegovog voljenog unuka. 

Dani su prolazili. Vrijeme je odmicalo. Nakon mjesec dana boravka kod rođaka, Amina se 
sa sinom počela spremati za povratak u Mekku. Znali su da djed sa nestrpljenjem očekuje 
njihov dolazak. U povratku, majka predlozi dječaku da mu pokaže očev mezar koji se nalazio 
u jednom selu na putu prema Mekki. Na mezaru mu je majka pripovijedala o ocu Abdulahu, 


o tome kako je bio vrlo lijep, kako je imao blagu narav i kako je bio pun pažnje prema njoj. 
Pričala mu je kako je djetinjstvo njegova oca bilo teško. Muhammed, alejhis- selam, je pažljivo 
slušao. Želio je biti još neko vrijeme na tom mjestu i slušati majčinu priču o svom ocu. 
Zamolio je zato majku da prenoće u tom selu. Amina se osmjehnula i pristala. Ali, kakve li 
nesreće! Tu noć majci iznenada pozli, dobi jaku groznicu od koje je drhtala sve do zore. U 
prvo svitanje njena duša izdahnu i preseli se na drugi svijet. Muhammed, alejhis- selam, je 
sada ostao sam, i bez oca i bez majke. Od tuge za majkom, Muhammed, alejhis- selam, nije 
mogao zaustaviti suze. Pred njegovim očima bili su neki nepoznati ljudi. Neka nejasna jama 
i tabut koji se spuštao u nju. Vijest o Amininoj smrti brzo je stigla do Mutaliba. Djed je izašao 
iz grada, obliven suzama, da zagrli svoje malo siroče. Od tada pa do kraja svoga života 
Mutalib više nije nigdje puštao od sebe svoga unuka. 

Jedog je dana Abdul Mutalib predsjedavao sastankom poglavara Mekke. Dok je djed 
pričao, unuk mu je mrsio i čupao bradu. Abdul Mutalibov sin, a dječakov amidža Ebu Džehl, 
blago udari dijete kako bi ga umirio. Djed se zbog toga toliko naljutio da je snažno ošamario 
vlastitog sina 1 zaprijetio mu:"Da se više nikada nisi usudio udariti Muhammeda!" 

U Mekki su svi znali o djedovoj ljubavi prema unuku. 


ZAPAMTIMO 


-Ime našeg poslanika j MUHAMMED, alejhis-selam.To ime u arapskom jeziku znači 
HVALJEN. 

- Ocu Muhammeda (a.s.) bilo je ime Abdullah. On je umro dva mjeseca prije Muhammedovog 
(a.s.) rođenja. 

- Majka Muhammeda (a.s.) zvala se Amina. Ona je umrla kada je Muhammedu (a.s.) bilo 
šest godina. 

- Prije majčine smrti, Muhammed (a.s.)_ je jedno vrijeme boravio na selu kod žene koja se 
zvala Halima. 

- Majka po mlijeku je kao rođena majka, a djeca majke po mlijeku su nam braća i sestre. 


PITANJA I ZADACI 


1) Kako je bilo ime ocu Muhammeda (a.s.)? 

2) Da li je Muhammed (a.s.) upamtio svoga oca? 

3) Tko je dječaku nadio ime. Što ono znači na arapskom? 

4) Kako se zvala nježna žena koja je brinula o Muhammedu (a.s.) poput rođene majke? 

5) Kada je Muhammed (a.s.) prvi put posjetio očev mezar i šta mu je majka tada pričala? 

6) Zašto je Muhammedov (a. s.) put u Medinu s njegovom majkom bio na kraju tako 
tužan? 

7) Tko će od tada voditi brigu o malehnom dječaku? 


Sezgp| oslije majčine smrti, dječaka Muhammeda ( a.s. ) u svoju kuću uzeo je 

: a djed Abdul Mutalib. Prolazilo je vrijeme. Djed i unuk živjeli su kao dva 
stara dobra prijatelja. Nikada se nisu razdvajali. Kada bi Abdul Mutalib, 
kao najugledniji građanin Mekke, zauzeo svoje mjesto u Gradskom vijeću, 
mali bi mu unuk sjedio u krilu. 
Ali, kako je djed sve više stario, počeo je pobolijevati. Sve duže je ostajao 
u postelji. Dječak se nije odvajao od djedove postelje. Prinosio mu je hranu, 
donosio hladnu vodu s izvora Zem zem. U jedno predvečerje, okružen sinovima i rodbinom, 
Abdul Mutalib je ispustio svoju plemenitu dušu. U gradu je zavladala velika žalost. Svi su 
oplakivali njegovu smrt. Ali, Abdul Mutaliba najviše je žalio njegov unuk Muhammed 
(a.s.).Jer, rastao se s velikim prijateljem koji mu je mnogo značio darivavši mu svu svoju 
ljubav i dobrotu. Dženaza se žurno pripremala. Ljudi su pristizali iz svih krajeva Arapskog 
poluotoka. Građani Mekke bili su u dubokoj boli zbog odlaska čovjeka s kojim su obnovili 
Kabu i obranili svoj grad od "' SLONOVE VOJSKE". Dženaza je krenula ispred Kabe od 
izvora Zem zem. Svijet se tiskao oko tabuta. Svi su ga željeli bar nekoliko koraka ponijeti na 
svojim ramenima. Muhammedu (a.s.) je pripalo počasno mjesto u toj koloni. Cijelim putom 
do mezara dječak je plakao. Nakon djedove dženaze dječaku Muhammedu (a.s.) prišao je 
amidža EBU TALIB: "'' Nemoj plakati, ti znaš da ja nisam bogat, ali volim darovati drugima. 
Pođi sa mnom. Što budu imala moja djeca, i ti ćeš imati. Ti znaš da sam jako volio tvoga oca. 
Neizmjerno sam cijenio tvoju majku. Pođi sa mnom u moj dom." 

Muhammed (a.s.) svojim dječačkim ručicama zagrli amidžu Ebu Taliba obuzet 

pomiješanim osjećanjima tuge i radosti. 


ZAPAMTIMO 


- Poslije majčine smrti brigu o Muhammedu (a.s.) preuzeo je njegov djed ABDUL MUTALIB. 

- Abdul Mutalib je umro kada je Muhammed (a. s.) imao osam godina. 

- Poslije djedove smrti, brigu o Muhammedu (a.s.) preuzeo je amidža EBU TALIB. 

- Djeco, zamolite vjeroučitelja da vam ispriča priču o '' Slonovoj vojsci". Priču još jednom 
pročitajte u knjizi " TALIMUL - ISLAM" ( stranica 195). 

- O tom nam događaju govori i kur'anska sura koja se zove '' EL - FIL". 


EL -FIL 
ELEM TERE KEJFE FE ' ALE RABBUKE BI ASHABIL FIL 
( Zar nisi vidio kako je tvoj Gospodar postupio s vojskom slonova.) 


ELEM JEDŽ'AL KEJDEHUM FI TADLIL 
( Zar nije njihovu namjeru osujetio.) 


VE ERSELE 'ALEJHIM TAJREN EBABIL 
( I poslao na njih jata ptica.) 


TERMIHIM BI HIDŽARETIN MIN SIDŽDŽIL 
( Koje su ih gađale kamenjem od stvrdnute zemlje.) 


FE DŽE'ALEHUM KE 'ASFIN ME KUL. 
( I učinio ih kao pojedeno klasje.) 


PITANJA I ZADACI 


1) Tko je poslije majčine smrti postao Muhammedov (a.s.) najveći prijatelj? 
2) Kako se osjećao Muhammed (a.s.)nakon djedove smrti? 
3) Tko je nakon djedove smrti brinuo o Muhammedu (a.s.)? 


BS 


PETE 

ednoga dana amidža Ebu Talib odluči Muhammeda (a.s.) povesti sa sobom 
na dugo trgovačko putovanje u slavnu zemlju Palestinu. Muhammed (a.s.) 
je u velikoj radosti pomagao u pripremanju karavane. Nakon izvršenih 
priprema, jednog je dana karavana krenula. Putovanje pustinjom bilo je 
vrlo teško i za ljude i za deve, pa se karavana morala često zaustavljati. 
Sunce je pržilo cijeli dan. Pijesak je bio užaren, a vode nije bilo na svakom 
mjestu. Trebalo je zbog toga često odmarati karavanu kako bi ljudi prilegli, 
a životinje se napojile i nahranile.Dok su se jednom tako odmarali , ležeći ispred svojih 
šatora, iznenada je njihov razgovor prekinula pojava starog, sijedog muškarca bijele brade. 
Bio je to BEHIRA, pobožni kršćanin. "Dragi prijatelji" pozdravi ih Behira. "Sigurno ste 
umorni od napornog puta. Možda vam nedostaje i hrane. Želio bih da budete gosti u mom 
samostanu." I sutradan svi se urediše. Očistiše svoje haljine od prašine koja se uvukla u toku 
dugog puta pustinjom. Kad su stigli, Behira ih upita:"Jeste li svi došli?" '" Svi, osim dječaka. 
On je ostao da pripazi na stvari i životinje." Ali Behira tada izvede Ebu Taliba iz samostana 
i reče mu:"Zbog njega sam vas i pozvao. Dovedi ga !" Tada se Behira raspitivao kako se 
dječak zove, tko mu je otac, kada je rođen? -, želeći tako saznati od Ebu Taliba što više o 
mladiću. Kada je stigao dječak, Behira je osjetio da se razlikuje od svih mladića koje je do 
tada upoznao. Vidio je na njemu neka obilježja prijašnjih Božjih poslanika. Na kraju je Behira 
savjetovao Ebu Taliba: "Ne vodi više dječaka na ovako daleke i opasne puteve. Bojim se za 
njegovu budućnost. Osjećam da će biti veliki čovjek!" 

Vidjeli smo, draga djeco, kako je Behira predosjetio da će Muhammed (a.s.), kad odraste 
postati velikim čovjekom. Da će primiti posljednju Božju objavu - Kur'an. I kao da su tada, 
nepreglednom pustinjom, već odzvanjali daleki glasi EZANA - poziva na molitvu Jednom 
Jedinom Bogu. 


EZAN 


ALLAHU EKBER, ALLAHU EKBER 
( Allah je najveći) 


EŠHEDU EN LA ILAHE ILLALLAH 
(Svjedočim da nema drugog Boga osim Allaha) 


EŠHEDU ENNE MUHAMMEDEN RESULULLAH 
( Svjedočim da je Muhammed (a.s.) Božji poslanik) 


HAJJE'ALESSALAH 
( Dođi na namaz!) 


HAJJE'ALELFELAH 
( Dođi na spas!) 


ALLAHU EKBER, ALLAHU EKBER 
(Allah je najveći!) 


LA ILAHE ILLALLAH 
( Nema drugog Boga osim Allaha!) 


ZAPAMTIMO 


- Prije Muhammeda (a.s.) bilo je Božjih poslanika koji su dostavljali ljudima Allahovu objavu. 

- Jedan od prethodnika Muhammeda (a.s.) bio je Isa (a.s.) kojem je objavljen INDŽIL. 

- BEHIRA je bio stari, pobožni kršćanin. On je slijedio upute svete knjige-Indžila. Tako je 
znao da su u njoj zapisane riječi Isa(a. s) koje najavljuju posljednjeg Božjeg poslanika svim 
ljudima. 

- Kada je ugledao Muhammeda (a.s.) , Behira je u njemu prepoznao posljednjeg Božjeg 
poslanika. 


PITANJA I ZADACI 


1) Gdje je Muhammed( a.s.), kad je porastao, putovao sa amidžom Ebu Talibom? 

2) Zašto se radovao tom putovanju? 

3) Kako se u ta davna vremena putovalo? Da li je čovjek mogao biti siguran ako bi sam 
krenuo na put? 

4) Kako je bilo ime neobičnom čovjeku koji je pozvao ljude iz karavane da se kod njega 
odmore? 

5) Što je on primjetio na Muhammedu ( a. s.)? Što je savjetovao njegovom amidži? 

arod među kojim je 
živio Muhammed 
(a.s.) bili su ARAPI. 
U vrijeme njegova 
života, Arapi su bili 
podijeljeni u brojna 
plemena. Članovi 
jednog plemena međusobno su se 
pomagali. Ali , medu tim brojnim 
plemenima vladali su česti sukobi, 
krađe, ubojstva. Ako bi bio ubijen član 
jednog plemena, svi njegovi prijatelji 
nastojali su osvetiti njegovu smrt. Zato 
je krvna osveta bila sveti zakon Arapa. 
Čak su i pjesnici veličali hrabrost 
osvetnika, a ismijavali one koji su bili 
poraženi. Arapi su međusobno bili 
razdvojeni i vjerom. Neki su bili Židovi, 
a neki kršćani. No najveći broj Arapa 
bili su idolopoklonici - pagani, koji su 
se klanjali suncu, mjesecu i zvijezdama. 
Klanjali su se idolima koje su pravili od 
kamena, gline, zemlje. Tako je u njihovo 
vrijeme Kaba, mjesto gdje se klanja 
Jednom Bogu, postalo mjesto 
obožavanja idola. U određenim 
mjesecima, ljudi iz svih dijelova Arabije 
dolazili su da posjete ove idole i da im 
prinesu žrtvu. No najviše su uživali u 
razvratnim igrama 1 zabavama koje su 
trajale sedmicama. Za takve su zabave 
trošili mnogo novaca koji je za njih 
predstavljao najveće bogatstvo. Jedan 
takav život doveo je do toga da su ljudi 
izgubili milost 1 sažaljenje za patnje 
drugih. Neprijatelje su mučili i spaljivali 
na lomačama. Posebno su okrutni bili 
prema ženama. Žene su smatrali 
imovinom muža. Mogli su ih kupovati i 
prodavati za novac. A bilo je i slučajeva 
zakopavanja žive ženske djece, poput 
naše male Sumejje. 


Muhammed (a.s.) je kao mladić promatrao ove nevaljale običaje svog naroda i nikako se 
s njima nije moga pomiriti. Želio je spriječiti sva ova zla i okrutnosti. Zaustaviti daljnja 
prolijevanja nedužne krvi. Ispričat ćemo vam kako je Muhammed (a.s.) jednom spriječio 
sukob među plemenima. Vođe tih plemena odlučile su obnoviti Kabu. Održavali su brojne 
sastanke i dogovore oko uređenja Kabe, no jedino se nisu mogli nikako dogovoriti oko jednog 
pitanja. U Kabi je, naime, postojao jedan crni kamen - meteor za koji se vjerovalo da ga je 
melek Džebrail donio i dao poslaniku Ibrahimu (a. s. ) da ga ugradi u Kabu. Svako pleme 
željelo je dobiti pravo na tu osobitu čast prenošenja crnog kamena. Prepirka o tome koje će 
pleme prenjeti kamen trajala je nekoliko dana. Kako se rješenje nije moglo pronaći, plemena 
su se približavala oštrom sukobu. U jednom trenutku njihove svađe, slučajno se pojavio 
Muhammed (a.s.). Kad su ga ugledali, svi su radosno povikali: To je EL-EMIN-pouzdani. 
Možda će nam on znati riješiti problem. Muhammed (a.s.) ih je sve pažljivo saslušao. Nakon 
što je neko vrijeme razmišljao, rekao je; "Donesite mi velik komad platna!"'. Potom je 
Muhammed (a.s.) stavio crni kamen na sredinu platna i pozvao vođe plemena da zajedno 
podignu platno i tako prenesu kamen. Svako je pleme bilo zadovoljno njegovim rješenjem. 
Ljudi su već ranije znali za sve plemenite osobine i mudrost Muhammeda (a.s.). Osjećali su 
da je najodabraniji među njima i njihovom djecom. Nitko tada nije slutio da će u bliskoj 
budućnosti ovaj isti mladić biti Božji poslanik. Da će Kabu očistiti od njenih idola i ponovo 
je učiniti mjestom veličanja Jednog Boga. 


ZAPAMTIMO 


- Prije objave Kur'ana, najveći broj Arapa slijedio je idolopokloničku vjeru. 

- Prije objave Kur'ana, Arapi su bili podijeljeni u plemena među kojima je vladala krvna 
osveta. 

- Muhammed ( a.s.) je od svoje rane mladosti bio poznat po poštenju, pravičnosti i dobroti. 

- Zbog toga su ga građani Mekke prozvali časnim imenom EL-EMIN, što znači pouzdani. 

- Muhammed ( a.s.) je bio čist od grijeha. Nije se nikada klanjao kipovima. 

- U dvadesetpetoj godini života Muhammed (a.s.) se oženio s čestitom Hatidžom koja mu 
je zbog njegove plemenitosti ponudila brak. 

- Muhammed (a.s.) je jako volio i cijenio svoju suprugu Hatidžu koja mu je izrodila djecu. 

- Muhammed (a.s.) je jako volio svoju kćerku Fatimu. Ostala njegova djeca su umrla još za 
vrijeme njegova života. 


PITANJA I ZADACI 


1) Koji su loši običaji vladali medu Arapima prije Muhammeda (a.s.) i za vrijeme njegove 
mladosti? 

2) Da li možete u današnje vrijeme prepoznati neka nevaljala djela slična onima koja su 
činili predislamski Arapi? 


odine 611., računajući vrijeme po rođenju Božjeg poslanika Isa (a.s.), 
Muhammed (a.s.) je imao četrdeset godina i šest mjeseci. Tih je godina 
Muhammed (a.s.) osjećao potrebu da se osamljuje, da bar neko vrijeme 
provede odvojen od svakodnevnih događaja. Odlazio bi u pećinu HIRA 
nedaleko od Mekke. Tamo je znao ostati i ponekoliko dana. Razmišljao 
je o životu 1 svijetu, o ljudima, o nebu , tajnama života i smrti. I jednog 
dana, te davne 611. godine, sklonio se Muhammed (a.s.) u tišinu pećine 
Hira. Iznenada zapuše silovit vjetar. Bio je toliko snažan da se činilo kako nosi kamenje i 
pomjera stjenje. Kao da se čitava pustinja pretvorila u nemirno more, a pećina Hira poput 
broda počela tonuti među njenim visokim, pješčanim valovima. Zanijet u duboke misli 
Muhammedu (a.s.) se učini da je zadrijemao. Kroz sklopljene očne kapke iznenada ga trgnu 
jak bljesak svjetlosti kao kad sunce tek grane. Začuđen, Muhammed (a.s.) otvori oči. Začu se 
žestok prasak. Uplašeno se osvrtao lijevo i desno. Pogleda u stijenje pred sobom i iznad 
sebe. Ali, sve je bilo mirno. Ništa se nije micalo. Odakle su, onda, dolazili ti tutnji i bljesci 
maločas? Sta se to dešavalo? Pitao se Muhammed (a.s.). Pogleda k nebu. I gore , u dubokom 
plavetnilu, ugleda pojavu kojoj nije mogao odrediti lik. Zastade mu dah. Tad začu glas, snažan 
i prodoran: 


"Čitaj u ime Gospodara tvoga koji stvara, 
stvara čovjeka od ugruška! 
Čitaj, plemenit je Gospodar tvoj, 
koji poučava peru, 
koji čovjeka poučava onome što ne zna." 


I taj glas naglo isčeznu. Muhammed ( a.s.) osta sam. Pomalo preplašen i začuđen. Odluči 
što prije vratiti se kući. Ugledati nekog od svojih. Prije svih, svoju suprugu Hatidžu. Ona će 
mu povjerovati i utješiti ga. "Što ti se dogodilo? Što ti se dogodilo?" - pitala je Hatidža, 
vidjevši strah na ozarenom licu svoga muža. I sama je bila zbunjena i uplašena. Što se to 
desilo Muhammedu (a.s.)? Požurila je potražiti savjet svog mudrog rođaka, sijedog starca 
VEREKA IBN NUFEILA. On ju je pažljivo saslušao i rekao:" Draga Hatidžo, nemoj se 
plašiti. Taj glas je glas meleka DŽEBRAILA koji je i prethodnim Božjim poslanicima prenosio 
Božju objavu. Kamo sreće da dočekam dan kada budu Muhammeda (a.s.) progonili, pa da 
ga branim od neprijatelja i njihovih napada."' Bila je to prva poruka Tvorca svjetova, Allaha 
džellešanuhu, Muhammedu (a.s.). Bio je to početak objavljivanja Kur'ana posljednjem 
Allahovom poslaniku Muhammedu (a.s.). Bio je to Poslanikov susret sa svojom teškom i 
odgovornom zadaćom poslaničke misije. To se desilo 27. noći mjeseca ramazana. Bilo je to 

u noći koja se zove LEJLETUL-KADR, što znači "noć moći". 


ZAPAMTIMO 


- Muhammed (a.s.) je primio prvu objavu kada mu je bilo četredeset godina. 

- To se dogodilo u pećini Hira nedaleko od Mekke. 

- Prve riječi objave glasile su: "IKRE' BISMI RABBIKE" (Uči u ime Gospodara tvog!) 

- To se zbilo u noći koju nazivamo "LEJLETUL-KADR", u mjesecu RAMAZANU. 

- Od te noći, Muhammed (a.s.) je postupno primao objavu u narednih 23 godine svoga Života. 

- Vjerovanje u Jednog Boga i učenje i stjecanje znanja je osobna dužnost svakog muslimana 
i muslimanke. 

- Vjerovanje u Jednog Boga dužni smo potvrđivati kroz dobra djela i međusobno 
potpoomaganje u istini i strpljivosti. O tome govori kratka kur'anska sura koja se zove 
'ASR. 


'ASR 
Bismillahir-Rahmnair-Rahim 
VEL-'ASR 
(Tako mi vremena) 
INNEL-INSANE LE FI HUSR 
(Zaista su ljudi na gubitku.) 


ILLELLEZINE AMENU 

( Osim onih koji vjeruju,) 

VE AMILUS-SALIHATI 
( rade dobra djela,) 


VE TEVASAU BIL- HAKKI 
( jedni drugima preporučuju istinu,) 
VE TEVASAU BIS- SABR. 
( i jedni drugima preporučuju strpljivost.) 


PITANJA I ZADACI 


1) Kada je Muhammed (a.s.) primio prvu objavu? 
2) Gdje se to zbilo? 

3) Koje su bile prve riječi objave? 

4) Kako se zove noć u kojoj je započela objava? 

5) Koliko je godina trajala objava? 

6) Koje su dvije svete dužnosti svakog muslimana? 


za) 

ada su se, draga djeco, Muhammed (a.s.) i njegova vjerna supruga Hatidža 
vratili kući, nakon razgovora s Verekom, Hatidža je već osjećala u svom 
srcu radost. Jer, Vereka je s poštovanjem poljubio Muhammedovo (a.s.) 
čelo i rekao mu da je na njega pao sveti blagoslov da bude Božji poslanik 
kao što je to i bilo najavljeno u prethodnim svetim knjigama Tevratu i 
FR, || Indžilu. Zato je Hatidža prva povjerovala u riječi Allahova poslanika 

Muhammeda (a.s.); NEMA DRUGOG BOGA OSIM ALLAHA IMUHAMMEDJE BOŽJI 
POSLANIK! Među prvim ljudima koji su primili Islam bili su i Zejid Ibn Haris, Muhammedov 
(a.s.) sluga i Ebu Bekr, Muhammedov (a.s.) prijatelj i bogati mekkanski trgovac. 

A sada ćemo vam, djeco, ispričati kako je jedan mladić, sa nepunih dvanaest godina, postao 
MUSLIMAN. Bilo mu je ime ALIJA. Alija je bio sin Ebu Talibov, u čijem je domu Muhammed 
(a.s.) bio poslije smrti svog voljenog djeda Abdul Mutaliba. Jednog dana mladi je Alija ušao 
neočekivano u Muhammedovu (a.s.) sobu i zatekao Muhammeda (a.s.) i Hatidžu kako se 
sazinju i izgovaraju nepoznate, skladne riječi. Iznenađen, upitao ih je:"Šta to radite? Pred 
kin se to klanjate?" 

Pred Bogom", odgovorio je Muhammed (a.s.). "Pred Bogom čiji sam ja Poslanik i koji mi je 
darovao svoju milost da pozivam ljude da Ga vjeruju. O, sine moga amidže, želio bih da se i 
ti klanjaš Jednom Bogu". 

Volio bih, Muhammede, jer sam privučen ljepotom riječi koje sam čuo da ti i Hatidža 
izgovarate. No morat ću prvo pitati oca"', odgovorio je Alija. Muhammedu (a.s.) se nije dopao 
ovaj razgovor 1 zato je zamolio Aliju da s velikom opreznošću razgovara sa ocem. Poslije 
ovog razgovora Alija je proveo veoma burnu noć. Ljepota kur'anskih riječi koje je čuo očarala 
ga je. Želio ih je čuti još jedanput, no one su mu istovremeno ulijevale strah. Prevrtao se u 
postelji. Dugo nije mogao usnuti od silnog razmišljanja. Na kraju je donio odluku:"Bog me 
je stvorio bez razgovora s Ebu Talibom. Zašto bih ja onda morao pitati njega da li ću vjerovati 
u Jednog Boga? 


ZAPAMTIMO 


- KIJAMETSKI DAN je posljednji dan, dan kada će ovaj svijet propasti i svi ljudi i sva Živa 
bića pomrijeti. 

- SUDNJI DAN je dan kada će Allah, džellešanuhu, nakon naše smrti i propasti ovoga svijeta, 
svo mrtvo prožvjeti i pozvati ljude da im se sudi za njihova djela. Da bismo bili pravi 
muslimani, poput prvih vjernika iz ove priče, moramo čvrsto vjerovati u šest temeljnih 
istina vjere koje se zovu "IMANSKI ŠARTI" i moramo izvršavati dužnosti koje se zovu 
"ISLAMSKI ŠARTI". 


IMANSKI ŠARTI 


1. AMENTU BILLAHI 

(Vjerujem u Jednog Boga) 
2.VEMELAIKETIHI 

(Vjerujem u Božje meleke) 
3.VEKUTUBIHI 

(Vjerujem u Božje knjige) 
4. VERUSULIHI 

( Vjerujem u Božje poslanike) 
5.VEL-JEUMIL-AHIRI 

( Vjerujem u Sudnji dan) 
6.VEBIL-KADERI HAJRIHI 

( Vjerujem da sve što se zbiva, biva Božjom voljom 

VE ŠERRIHI MINALLAHI TEALA 

(i Božjim određenjem) 


ISLAMSKI ŠARTI 


1. KELIMEI ŠEHADET IZGOVARATI 
2. PROPISANE NAMAZE KLANJATI 
3. RAMAZAN MJESEC POSTITI 

4. ZEKJAT DAVATI 

5. HADŽ OBAVITI 


PITANJA I ZADACI 


1) Tko je prvi pristao uz Muhammeda (a.s.) i prihvatio riječi Objave? 

2) Kako je Alija prihvatio istinu Objave? 

3) Kako nazivamo šest temeljnih istina islamske vjere? 

4) Kako se zove posljednji dan ovoga svijeta i što će se tada zbiti? 

5) Kako se zove dan u kojem ćemo svi biti pozvani da odgovaramo pred Allahom, 
džellešanuhu, za djela počinjena na ovome svijetu? 

6) Kojih smo pet dužnosti obavezni izvršavati i kako te dužnosti nazivamo? 


PROGONI PRVIH MUSLIMANA 


rvih se dana islam širio kroz velike žrtve i odricanja prvih Muhammedovih 
(a.s.) sljedbenika. Kako je njihov broj rastao, tako su proganjanja i pritisci 
idolopoklonika postajali sve jači. Zato je Muhammed (a.s.) pokušao prvo 
pronaći utočište u TAIFU, mjestu nedaleko Mekke. No, i tamo su doživjeli 
samo grubosti i odbijanja. Čak je grupa djece bacala kamenje na Poslanika, 
a on je, mada sav u krvi od udaraca, molio Uzvišenog Allaha da mu da 
snage da ustraje u svom teškom i odgovornom zadatku i da uputi stanovnike 
ovog grada na pravi put. Nakon ovog pokušaja, Muhammed (a.s.) će grupu svojih sljedbenika 
zaputiti u daleku, prekomorsku zemlju Abesiniju u kojoj je vladao pravedni kralj-kršćanin 
NEGUS. Bilo je to davne 615. godine. Bilo je teško stanovnicima Mekke napustiti svoje 
rodne domove, ali su u Abesiniji po prvi puta osjetili stvarnu slobodu. Čak i kad su se nakon 
nekoliko godina vratili u Mekku, stanovništvo Mekke i dalje je bilo neprijateljski raspoloženo 
prema prvim muslimanima. Živio je tako Muhammed (a.s.) sa svojom grupom vjernih 
sljedbenika pune tri godine u potpunoj izolaciji, na brdu izvan Mekke. Pune su tri godine oni 
bili bez hrane 1 osnovnih sredstava za život, jeli su lišće i travu i nitko ih nije smio posjećivati. 
Ti su teški uvjeti života ostavili traga na zdravlju Muhammedovih (a.s.) najbližih. 

Iserpljeni i umorni, u istoj su godini, 618., život izgubili Poslanikova žena HATIDŽA i njegov 
amidža EBU TALIB. Tu je godinu Poslanik nazvao "godinom tuge". Vidimo, draga djeco, 
kolika je bila snaga vjere i odanosti prvih muslimana! Kolika je bila njihova ustrajnost. 
Zadivljen tolikom odanošću čak je i ugledni stanovnik Mekke, nekoć ljuti protivnik islama, 
OMER IBN HATTAB primio islam i kasnije će upravo on postati jedan od najvećih boraca 
i zaštitnika islama. 


ZAPAMTIMO 


- Islam je vjera LJUBAVI prema Allahu, džellešanuhu, i Poslaniku. 

- Snagu naše vjere dokazujemo ODRICANJEM, ŽRTVOM I STRPLJENJEM. 

- Allahova istina i pravda mora nam biti draža od svega na ovome svijetu. 

- I Hatidža i Ebu Talib dali su svoje živote jer su voljeli ustrajati na Allahovom putu, pa 
makar i bez hrane i vode, nego da žive u neznanju i nevjerstvu. Snagu u toj žrtvi davalo im 
je uvjerenje da će za to biti nagrađeni džennetom. 

ZAŠTO SUZA U MOM OKU 


Zašto suza u mom 
oku pitaš, brate moj, 
Poslušaj me pa ispitaj 
i ti život svoj (2x) 


Jesmo 1" brate, baš onakvi 
Kotf' što treba bit' 

Allah nam je višnji Sudac, 
džaba nam je krit. 


Slijedimo li Kur'an časni 
u životu svom, 

il" je samo na jeziku 

i mome i tvom. 


Jesmo |!" ljudi, jesmo 1' braća 
sa ljudima svim, 

il" nas ružne misli vode 
putevima zlim. 


Volimo li, dragi brate, 
nauku i rad, 

jer bez toga život bit će 
gorčina i jad. 


Jesmo 1" djeci svojoj dali 
islamski ahlak 

jer će za to biti pitan, 
dragi brate, svak. 


Jel" nam srce od kamena 

ko šejtanski dom, 

11" smo spremni pomoć drugom 
i komšiji svom. 


Kad čujemo s minareta 
mujezinov glas, 

šapne 1" srce; Allah-ekber 
u Njemu je spas. 


Dunjaluk je kratka vijeka 
sve će bit' i proć, 

Azrail će, dragi brate 
jedne zore doć". 


Zato suza, mili brate, 

u oku je mom. 

Neka mi se Bog smiluje 
meni - robu Svom. 


PITANJA I ZADACI 


1) Na koji se način islam širio u svojim počecima? 

2) Zašto je Muhammed (a.s.) pokušao pronaći utočište u Taifu i Abesiniji? 

3) Na koga su se Muhammed ( a.s.) i prvi muslimani oslanjali u najtežim trenucima i u 
koga su vjerovali? 

4) Kako se zove pravedni kralj Abesinije koji je pružio utočište muslimanima? 

5) Zašto je Muhammed (a.s.) proglasio "godinu tuge"? 

6) Tko je u toj godini primio islam? 

7) Pažljivo pročitajte priču i ispišite u bilježnice koje osobine moramo imati da bismo 
izdržali i najteže trenutke i iskušenja u našem Životu. 

eveta je godina kako je Božji poslanik primio prvu oobjavu. Deveta je 
godina kako izvršava svoju veličanstvenu zadaću: poučava ljude islamu. 
U tih je devet godina mnogo puta Muhammed (a.s.) bio izložen nemilosti, 
neprijateljstvu i mržnji, bio je progonjen od strane nevjernika. Mučenje i 
progoni bili su naročito veliki kad su u pitanju bile sluge i robovi koji su 
sve više pristajali uz Muhammeda (a.s.) jer su oni u islamu vidjeli svoju 
zaštitu i osloobođenje od ponižavajućeg ropstva. Takav je bio slučaj i sa 
BILALOM HABEŠIJEM koji se ni u jednom trenutku nije pokolebao i odrekao svoje vjere 
iako su ga idolopoklonici vukli po užarenom pustinjskom pijesku, pritiskali teškim kamenom 
njegove okrvavljene grudi, ne bi li se Bilal tako odrekao svoje iskrene vjere u Jednog Boga. 
Njegov odgovor bivao je:" Samo je Jedan Bog, a Muhammed je Njegov poslanik". 

Izmjenjivali su se tako dani patnje prvih vjernika s danima u kojima su postajali jači za 
svakog novog brata i sestru. 

Jedne je noći Muhammed (a.s.) u svojoj rodnoj Mekki, u tihoj osami svoje sobe, dok su svi 
spavali, upućivao svoje molitve Stvoritelju. Njegovo je srce bilo uzvišeno, a duša ispunjena 
milošću. Osjećao je da će se nešto važno dogoditi te noći. Bila je to uzvišena noć! I, gle, šta 
se dogodi! Uzvišeni Allah, džellešanuhu, se obrati Muhammedu (a.s.), svom miljeniku. Poziva 
ga sebi preko vjernog meleka Džebraila. Džebrail vodi Muhammeda (a.s.), i to u samo jednom 
trenutku noći iz Mekke u MESDŽIDUL-AKSA u Jeruzalemu, sagrađen još u vrijeme 
SULEJMANA (a.s.) A odatle melek Džebrail vodi Muhammeda (a.s.) kroz nebeske sfere i 
svemirska prostranstva. Na svakom se nebu , a njih je sedam, Muhammed (a.s.) susreće sa 
prijašnjim Božjim poslanicima i naziva im SELAM. Oni mu, znajući da je najodabraniji 
među njima jer objavljuje KUR'AN svim ljudima, selam uzvraćaju. I dolazi tako Poslanik do 
granice koja razdvaja materijalni i duhovni svijet - SIDRETUL - MUNTEHA. Eto, tu nije 
boravio dotada nijedan Božji poslanik, nijedno Allahovo stvorenje. Muhammed (a.s.) sav 
ishićen, u čudu, gleda neviđeno, čuje neslušano, spoznaje nespoznato, dokučuje dotad 


nedokučivo, shvaća nepojmljivo. Pred sobom vidi slike dženneta i njegovih ljepota. 

Uživa u prizorima tog svijeta stvorenog za vjernike, svijeta u kojem će biti nagrađeni 
za svoje vjerovanje na zemlji. Vidi i sliku džehennema - njegovu vatru i patnje onih koji 
ispaštaju za svoje počinjene grijehe. Muhammed (a.s.) nikada ranije nije toliko osjećao blizinu 
Allaha džellešanuhu. Iz njega se tako otrgnuše riječi: 

ETTEHIJJATU LILLAHI VESSELAVATU, VETTAJJIBAT!" 

Allah mu odgovori:'ESSELAMU ALLEJKE EJJU HENEBIJJU VERAHEMTULLAHI 
VEBEREKATUH!" 

A Muhammed (a.s.), pun ljubavi prema svom UMMETU, izgovori:"'ESSELAMU ALEJNA 
VE ALA IBADILLAHIS-SALLIHIN"'a prisutni meleki, ushićeno prozboriše: '' EŠHEDU 
EN LA ILLAHE ILLALAH, VE EŠHEDU ENNE MUHAMMEDEN ABDUHU VE 
RESULLUH". 

A onda ,Allah, džellešanuhu, poučava Muhammeda (a.s.), svog miljenika, kako će klanjati 
NAMAZ. I tada je Muhammed (a.s.) klanjao svoj prvi namaz. Tim je naumazom Muhammed 
(a.s.) završio NOĆ MIRADŽA, tu čudesnu noć u kojoj je, kao nikada dotada, osjećao svu 
veličanstvenu moć Stvoritelja. Muhammed (a.s.) se vratio u usnulu Mekku prije osvita Zore. 
Vratio se obogaćen za nešto veličanstvo i najljepše što je dato ljudskom rodu. Potom, prvi 
rujni odbljesci zore padoše i na Muhammedovo (a.s.) lice. On se zagleda u nebo. Kako se 
samo osjećao ispunjen radošću! Vjetar je vitlao prašinu i donosio spokoj. Svitalo je. Tog je 
jutra Muhammed (a.s.) bio najsretniji čovjek. Primio je Muhammed (a.s.) na Miradžu najljepši 
dar od Boga: PET DNEVNIH NAMAZA. Od tada ih je redovito klanjao. A njegov primjer 
slijede svi pravi muslimani i muslimanke. 


ZAPAMTIMO 


ETTEHIJJATU 


ETTEHIJJATU LILLAHI VESSALAVATU, VETTAJJIBATU 
ESSELAMU 'ALEJKE EJJU HENNE BIJJU 

VE RAHMETULLAHI VE - BEREKATUHU, 

ESSELAMU 'ALEJNA VE'ALA IBADILLA HIS SALIHIN. 
EŠHEDU EN - LA - ILAHE ILLELLAH, 

VE EŠHEDU ENNE MUHAMMEDEN 'ABDUHU VE RESULUHU. 


(Naša poštovanja, sve počasti, naši namazi i sva dobra djela 
pripadaju samo Allahu! 

Neka su Božja milost i blagoslov Tebi, o Božji vjesniče! 

Neka je Božji mir i spas nama i svim Alahovim dobrim robovima! 
Vjerujem i izjavljujem da ima samo jedan Bog - Allah i da je 
Muhammed Božji rob i Božji poslanik.) 


SALAVATI 


ALLAHUMME SALLI 'ALA MUHAMMEDIN VE'ALA ALI MUHAMMED, 
KEMA SALLEJTE 'ALA IBRAHIME VE 'ALA ALI IBRAHIME, INNEKE 
HAMIDUN MEDŽID. 

ALLAHUMME BARIK 'ALA MUHAMMEDIN VE'ALA ALI MUHAMMED, 
KEMA BAREKTE ALA IBRAHIME VE'ALA ALI IBRAHIME INNEKE 
HAMIDUN MEDŽID. 


(Bože, ukaži svoju milost Muhammedu i rodu Muhammedovu, kao što 
si je ukazao Ibrahimu i rodu Ibrahimovu. 

Zaista si Ti hvaljen i slavljen. 

Bože, podijeli Svoj blagoslov Muhammedu i rodu Muhammedovu 

kao što si podijelio blagoslov Ibrahimu i rodu Ibrahimovu. 

Zaista si Ti hvaljen i slavljen!) 


DOVA 


ALLAHUMME RABBENA ATINA FIDDUNJA HASENETEN VE FIL - AHIRETI 
HASENETEN VE KINA 'AZABEN-NAR 

RABBENAG FIR LI VE- LIVALIDEJJE VE LIL - MU'MININE VEL - MU'MINATI 
JEUME JEKUMUL - HISAB. 


(Gospodaru naš, daj nam dobro na ovom i na drugom svijetu i 
spasi nas od džehenemske vatre. 

Gospodaru naš, oprosti meni, mojim roditeljima i svim 
muslimanima i muslimankama na Sudnjem sanu.) 


PITANJA I ZADACI 


1) Opišite sudbinu Bilal Habešije! Koje su bile njegove osobine? 

2) Sjetite se još nekih likova iz ranijih priča koji su pokazivali ista svojstva! 

3) Što se iznenadno desilo jedne noći devete godine Objave? Kako se zove ta noć? 

4) Što je Muhammed (a.s.) sve doživio i vidio u toj noći? 

5) Što je propisano u toku te noći? 

6) Kako se naziva džamija koju je sagradio Sulejman (a.s.)? 

7) Da biste uskoro u potpunosti naučili obavljati namaz, naučite napamet ETTEHIJJATU 
I SALAVATE! 


8) Kada budete učili Ettehijjatu, sjetite se da su to bile riječi razgovora Allaha, džellešanuhui 
Poslanika! 


udesna i prelijepa noć MIRADŽA i istine koje je u toku te noći doživio, 
potvrdile su Muhammedu (a.s.) i njegovim ASHABIMA ispravnost njihove 
odluke da prihvate islam i opravdanost njihove žrtve. Kada su nevjernici 
Vidjeli kolika je snaga tih prvih muslimana i da je izolacija jos više učvrstila 
njihovo vjerovanje u Jednog Boga, odlučili su da na podmukli način 
potkupe Muhammeda (a.s.), misleći da je njemu stalo do ugleda, novca i 
bogatstva. No, od Poslanika je stizao samo jedan odgovor: : 

"Da mi stavite sunce u desnu ruku, a mjesec u lijevu ne bih odustao od svoje misije!"" Kako 
nisu uspjeli ni na ovaj način odvratiti Muhammeda (a.s.) od pozivanja ljudi u islam, odlučili 
su ubiti Poslanika vjerujući da je to jedini način da zaustave širenje islama. No, nisu nevjernici 
u Mekki znali da je Muhammed (a.s.), osjećajući njihovu mržnju prema muslimanima, počeo 
vec postepeno širiti islam i van Mekke - u gradu MEDINI. Zato je Poslanik savjetovao svojim 
ashabima da napuste Mekku i potraže utočište kod svojih prijatelja u Medini. Tako su 
Muhammedovi (a.s.) sljedbenici polahko napustali Mekku. U tom su gradu jos jedino ostali 
Muhammed (a.s.) i njegovi vjerni prijatelj EBU BEKR i mladi ALIJA. Kako protivnicima 
Muhammeda (a.s.), nije uspio njihov pokušaj da ubiju Poslanika, koji se na vrijeme sklonio u 
kući Ebu Bekra, za njim je raspisana potjera i obećana vrlo velika nagrada od 100 deva za 
onog tko ga nađe. I u jednom trenutkku, kad su nevjernici željni obećane nagrade, već bili 
vrlo blizu Muhammeda (a.s.) i Ebu Bekru koji su se sakrili u pećinu Sevr, Svevišnji Allah 
zaštitio je njihove živote! Na ulazu u pećinu pauk je ispleo čvrstu mrežu, a golub savio svoje 
gnijezdo. Vidjevši to na ulazu u pećinu, nevjernici povjerovaše da u nju nitko nije dugo 
ulazio jer bi u protivnom mrežabila rastrgana. Tako su Muhammedu (a.s.) i Ebu Bekr proveli 
u ovoj pećini tri dana i tri noći. Njihovi su se odani prijatelji u Medini već zabrinuli za njihovu 
sudbinu jer nisu imali o njima nikakva glasa. Izlazili su neprestano na puteve koji vode do 
njihova grada nadajući se da će ih ubrzo ugledati na vidiku. I ,gle! Kakav radostan događaj za 
njihove umorne oči. Na domak KUBE, malog sela udaljenog nekoliko kilometara od Medine, 
ukazala se mala karavana. Kada je do Medine stigao glas da dolazi Poslanik, zavladalo je u 
gradu neopisivo veselje. Svi izadoše na ulice, potrčaše mu ususret, učeći TEKBIRE. Mada ga 
nikada do tada nisu vidjeli, njegovi su prijatelji u Medini osjećali neopisivu radost i toplinu u 
svojim srcima i uzbuđenje što Poslanik dolazi upravo u njihov grad. Četrnaest je dana Poslanik, 
prije svog dolaska u Medinu, boravio u Kubi, gradeći tamo prvu DŽAMIJU i čekajući dolazak 
svog vjernog Alije. Petnaesti je dan stigao Alija: sav umoran, prašnjav, krvavih nogu. Jer, 
čitav je put izmedu Mekke i Kube prešao pješice. Poslanik mu je, kao majka djetetu, s ljubavlju 
i sažaljenjem oprao i previo izranjavana i krvava stopala. Kada su se oporavili, krenuli su u 
Medinu. Razdragano stanovništvo Medine nadmetalo se u čijoj će kući Poslanik prenoćiti. I 
ovaj je put, kao i svojoj mladosti, pokazao Poslanik svu svoju mudrost i razboritost. Ne želeći 
nikoga uvrijediti, rekao je:" Noćit ću u onoj kući pred kojom se zaustavi moja kamila." Ona 
je prošla kroz brojne ulice i zaustavila se u blizini kuće FJUBA ENSARIJE. Tu su Muhammed 
(a.s.), i njegovi sljedbenici sagradili prvu džamiju. Mnogi su tražili da Poslanik ne radi, da se 


izg vapaazb} te ERE 


PETI 


(ESA { I 


05% YG 


— ose ot ST 


4) 


a S 
\G= 


_—_—+,- 


-_—+e--t22enatr 


: 
% 
, 
. 
+ 
M 


ne zamara. No, on je radio kao 1 svi ostali dokazujući tako da je sasvim običan covjek i da je 
svaki pošten rad častan. U blizini džamije sagradio je kuću za sebe i svoju familiju i konačište 
za siromašne muslimane. Kada su sagradili džamiju iskrsnuo je novi problem: svi muslimani 
koji su došli sa Poslanikom bili su siromašni, osim Osmana i Ebu Bekra. 

Odlučeno je da svaki musliman iz Medine pokloni polovinu svoga imanja muslimanima 
koji su došli iz Mekke. Tako su se muslimani iz Medine nazivali ENSARIJAMA 
(pomagačima), a muslimani iz Mekke MUHADŽIRIMA (izbjeglicama). Kako bi ih još 
povezao u ljubavi, Muhammed (a.s.), je pobratio po jednog muhadžira sa po jednim ensarijom. 
Draga djeco, ovo preseljenje Poslanika i muslimana iz Mekke u Medinu zbilo se 622. godine 
i naziva se HIDŽRA. To se smatra najvažnijim događajem u historiji islama. Ovaj događaj 
izabran je za početak ISLAMSKOG KALENDARA. 

Ovaj je događaj u islamskoj istoriji od velikog značenja jer su tada muslimani pokazali 
svoju povezanost i spremnost da pomažu jedni drugima kao prava braća u islamu. Tada 
muslimani počinju graditi i svoje prve džamije i svoju zajednicu. Tako povezani, muslimani 
više neće biti proganjani kao nekoć, već će pružati zajednički otpor u borbama na Allahovom 
putu, o kojima će kasnije učiti. 


ZAPAMTIMO 


- Hidžra je preseljenje Poslanika i ostalih muslimana iz Mekke u Medinu. 

- Taj se dogadaj zbio 622. godine i to je jedan od najvećih događaja u povijesti islama. 

- Taj je događaj izabran za početak islamskog kalendara. 

- Hidžra nije bila bijeg prvih muslimana iz Mekke. Naprotiv, iskrenost vjere dala je 
muslimanima snagu da napuste vlastite domove i potraže utočište u Medini. 

- Muslimani koji su napustili svoje domove nazivaju se MUHADŽIRI (izbjeglice). 

- Muslimani koji su ih prihvatili nazivaju se ENSARIJE (pomagači). 

- Prvu džamiju Poslanik je sagradio u Kubi, nedaleko od Medine, a drugu po dolasku u 
Medinu. 

- Danas se u toj džamiji u Medini nalazi mezar poslanika. 


PITANJA I ZADACI 


1) Koji je najznačajniji događaj u historiji islama? Kako se on naziva? 

2) Što se od tog vremena počinje računati? 

3) Da li je Hidžra bio bijeg prvih muslimana? 

4) Da li se sjećate kada su ranije u historiji muslimani trebali napustiti svoje domove i 
potraziti utočište u nekoj drugoj zemlji? 

5) Tko su MUHADŽIRI, a tko ENSARIJE? 

6) Kako se zove mjesto u kojem je Muhammed (a.s.) sagradio prvu džamiju? 

7) Da li ste se susreli s nekim od vaših vršnjaka koji je bio primoran napustiti svoj dom? 
Napišite priču o sudbini tog svog novog prijatelja. 


NAMAZ 


raga djeco, vidjeli smo s kolikom je ljubavlju naš poslanik obavljao molitvu 
Sa) || Jednom Jedinom Bogu, džellešanuhu, u trenucima kad je bilo vrlo malo 
)|| stanovnika Mekke koji su prihvatili prvu objavu islama. Osjećao je tada 
kako se njegova duša približava Milostivom i Samilosnom. Kako je njegova 
snaga jača nakon svake od molitvi koje je redovito obavljao. Izgrađivao je 
tada Poslanik, kao i svaki dobar musliman i muslimanka danas, svoju vjeru 
koju je nosio u srcu. Jer, naše pripadanje islamu potvrđuje naše pripadanje 
Bogu, džellešanuhu. Na taj način priznajemo da sve što nam se događa, u konačnom obliku, 
ovisi o volji našeg Gospodara. 

U islamu nema posrednika između čovjeka i Boga. Čovjek se sam u molitvi, namazu, izravno 
obraća Uzvišenom, a ne preko svećenika koji prenosi njegove misli i želje Bogu. A svi mi 
imamo u svojoj duši toliko skrivenih osjećanja i misli koje ne bismo nikome rekli. Imamo 
skrivenih tajni koje ponekad teško mogu razumjeti i naši najbliži, čak i naši roditelji, brat ili 
sestra. Tada se obraćamo Bogu, džellešanuhu. Tražimo Njegovu podršku, savjet, uputu, pomoć, 
pa čak i opomenu. U brojnim smo prilikama i sami uvidjeli svoje greške i jednostavno nismo 
znali kako bismo postupili. Kome da se onda obratimo? 

Jedinome, koji sve stvara i koji sve zna. Bilo je trenutaka kad nam nitko nije mogao pomoći. 
Kad su svi koje poznajemo bili nemoćni. Trebao nam je tada neko ko bi nam olakšao našu 
tugu i brige, neko ko bi nam milošću ispunio srce. A musliman i muslimanka dobro znaju da 

je to moguće samo obraćajući se Svemogućem, Allahu, džellešanuhu. 

Bog, džellešanuhu, odobrava i potiče takvo obraćanje i traženje:" Kad te moje sluge za 
mene budu pitali, Ja sam blizu, odgovaram na molitve molioca, pa nek i oni meni odgovore, 
u mene neka vjeruju, možda će biti upućeni." Tako se i Božji poslanik redovito obraćao 
Bogu, džellešanuhu ,u različitim prilikama, u teškim i sretnim trenucima. Obraćao se kroz 
NAMAZ. Obraćao se DOVOM. Allah, džellešanuhu ,osobito voli kada Mu se obraćamo 
zbog nekog grijeha koji smo počinili. Na to nas je uputio i naš Poslanik, Muhammed (a.s.):" 
Onaj koji se kaje pred Bogom, bit će čist od grijeha." I sami, djeco, znamo da nam je mnogo 
puta žao kada zgriješimo prema svojim roditeljima, kada smo prema njima bezrazložno grubi. 
Poželimo tada da nam roditelji što prije oproste. I tada se kajemo zbog svojih riječi i upućujemo 
molitvu Bogu, džellešanuhu. Molimo ga kroz svoju molitvu da nam da snage i ustrajnosti da 
tu grešku više nikada prema roditeljima ne ponovimo. Kad god osjetimo olakšanje nakon 
neke tegobe, znajte da je to jedan od Allahovih odgovora. No, kad griješimo, ne tražeći oprost 
od Allaha, džellešanuhu, gorko patimo. Tada je patnja - odgovor. 


ZAPAMTIMO 


Namaz (SALAT) je islamski način obraćanja Allahu, džellešanuhu. 
- To vršimo tjelesnim pokretima: dizanjem ruku, stajanjem, poklonom i sedždom ( stavljanjem 
lica na tle). 
- Uz tjelesne pokrete, srcem i jezikom veličamo Uzvišenog Allaha. 
- Allah, džellešanuhu, je propisao namaze za svakog muslimana i učinio ih strogom dužnošću 
(fard). 
- Dnevni namazi su: SABAH - jutarnji namaz 
PODNE - podnevni namaz 
IKINDIJA - poslijepodnevni namaz 
AKŠAM - večernji namaz 
JACIJA - noćni namaz 
- Svaki namaz se sastoji iz dva dijela: dio koji nam je Allah, džellešanuhu, naredio da obavljamo 
(FARZ) i dio koji nam je Poslanik preporučio da obavljamo (SUNNET). 


PITANJA I ZADACI 


1) Što je namaz? 

2) Što njime iskazujemo? 

3) Na koji način obavljamo namaz? 

4) Kome je Allah, džellešanuhu, propisao namaz? 

5) Nabroji pet dnevnih namaza ! 

6) Zamolite svog vjeroučitelja da vas povede u džamiju da sudjelujete u jednom od namaza. 
Opišite nakon toga svoje osjećaje koji su vas obuzimali dok ste bili u džamiji. 


aš poslanik Muhammed (a.s.), je najviše volio klanjati, a najviše je volio 
i one koji klanjaju. Svaki je namaz klanjao na vrijeme, okrećući se prema 
KIBLI (Kabi). Često je govorio svojim drugovima , ASHABIMA:" Allahu 
su najdraža djela: klanjanje namaza na vrijeme, pokornost roditeljima i 
borba na Allahovom putu." Ili bi govorio: "Namaz je stub vjere !" 

| Namaz je ključ svakog dobra, namaz je svjetlo vjernikovo." Njegovi su 
ga ashabi pomno slušali, nastojeći slijediti Poslanikov primjer. Ali Muhammed (a.s.) nikada 
nije govorio o namazu, a da na prvom mjestu nije naglašavao važnost čistoće duše i tijela. 
Čistoća duše postiže se kroz klanjanje namaza, a čistoća tijela kroz svakodnevno pranje i 
čišćenje tijela, odjeće i kuće svakog vjernika. Želeći da njegovi sljedbenici postignu savršenstvo 
u čistoći duše i tijela, Muhammed (a.s.) jednom je rekao:'" Tko klanja pet vakata namaza 
sličan je onome ispred čijih vrata teče rijeka u kojoj se on kupa pet puta dnevno, poslije čega 
na njemu ne ostaje ni traga prljavštine." Potom je Poslanik podučio svoje ashabe kako trebaju 
očistiti svoje tijelo prije svakog stupanja u namaz i obraćanja svome Stvoritelju. Naučio ih je 
slijedeće: 

1) da prije svakog stupanja u namaz moraju biti čisti i njihovo TIJELO, ODJEĆA I 

MJESTO na kojem će namaz vršiti, 
2) da moraju abdest uzeti, ako je potrebno, okupati se, a ako ne ima vode,učiniti 
TEJEMMUVM, simbolično čišćenje zemljom, 

3) da moraju biti propisno odjeveni, 

4) da moraju na vrijeme klanjati, 

5) da moraju prema Kibli (Kabi) se okrenuti, 

6) nijjet (odluku) učiniti 
UZ to, Poslanik ih je podučio ABDESTU. Zapamtite da bez abdesta nikada ne možete stupiti 
na namaz! Abdest se uzima ovako: 

- proučimo euzu i bismille; 

- operemo ruke do iza članaka tri puta; 

- desnom rukom izapiremo usta tri puta; 

- desnom rukom izapiremo nos tri puta; 

- umivamo lice tri puta - otkud je kosa nikla do ispod brade; 

- peremo prvo desnu, a potom lijevu ruku do iza lakata tri puta; 

- vlažnom rukom potiremo kosu (mesh); 

- potiremo vlažnom rukom vrat i uši; 

- opremo desnu, potom lijevu nogu do iznad članaka. 

Kada je Poslanik podučio svoje ashabe kako se priprema tijelo za stupanje u namaz, naglasio 
im je i važnost abdesta za održavanje redovite higijene tijela, a tako i zdravlja. Uzimajući 
abdest, mi redovito čistimo upravo one dijelove tijela koji su najviše izloženi prljavštini i 
tako spriječavamo unošenje nečistoće u naš organizam i njegujemo naše zdravlje. Abdest 
ujedno i poboljšava cirkulaciju krvi u našem tijelu i mi tako postajemo svježi, odmorni i 


veseli tokom cijelog dana, jer abdest uzimamo pet puta dnevno, prije svakog stupanja u namaz. 
Draga djeco, Poslanik je znao često govoriti: "Čistoća je pola vjere!" Znate i sami da danas, 
kada je toliko zagađena priroda u kojoj živimo, zrak koji udišemo, rijeke i jezera ispunjene 
otrovnim plinovima koje u njih izlijevaju tvornice, moramo posebno misliti na svoje zdravlje. 
Zato, uvijek, djeco, čuvajte čistim svoje tijelo, odjeću i mjesto u kojem živite, učite i provodite 
trenutke u igri! Tako ćete na najbolji način slijediti primjer našeg Poslanika Muhammeda 
(a.s.) i biti dragi Allahu, džellešanuhu. 


ZAPAMTIMO 


- Abdest kvari: 
- obavljanje nužde; 
- poticanje krvi, gnoja i sl.; 
- san ili nesvjestica; 
- povraćanje punim ustima; 
- glasan smijeh u namazu. 
- TEJEMMUM je uzimanje abdesta zemljom, u slučaju kada nemamo vode ili je ne možemo 
upotrebljavati. Kada uzimamo tejemmum, trebamo: 
- dotaknuti se dlanovima čiste, suhe zemlje i jednom potrati lice, 
- dotaknuti se dlanovima čiste, suhe zemlje i potrati lijevom desnu, a desnom 
rukom lijevu do iza lakata. 
Zato nam mogu poslužiti predmeti od zemlje (kamen, cigla, crijep, Zid,). 
- Sve što kvari abdest, kvari i tejemmum. 
- Mogućnost da upotrijebimo vodu za abdest kvari tejemmum. 


PITANJA I ZADACI 


1) Koji su osnovni uvjeti koje moramo ispuniti prije stupanja u namaz? 

2) Na koji sve način možemo očistiti svoje tijelo prije stupanja u namaz? 

3) Što činimo u slučaju da nismo u mogućnosti uzeti abdest ili obaviti gusul? Kada to 
smijemo učiniti? 

4) Pokažite svojim prijateljima i vjeroučitelju kako se pravilno uzima abdest! 

5) Što će nam pokvariti abdest? 

6) Kako trebaju biti odjevene muslimanke prilikom stupanja u namaz? 

7) Razmislite o značenju poslanikova hadisa:" Namaz je stub vjere!" Sjetite se koja je 
uloga stuba u građevinama. Što bi se dogodilo za građevinu kad bi stubove uklonili? A 
sa snagom i ustrajnošću svakog vjernika kada ne bi redovito namaz obavljao? 


ee 


ora je. Majka nas budi i zove da ustanemo. Uskoro će MUJEZIN glasom 
punim pobožnosti pozvati usnule vjernike. Proučit će EZAN i oglasiti 
vrijeme za prvi dnevni namaz - SABAH. Njegov ugodni glas razgrće tamu 
i širi se s prvim zrakama svjetlosti. Sve se budi. Ptice pjevaju. Vjetrić se 
poigrava s granama. Čuju se koraci ranoranilaca. Počinje novi dan. Treba 
se umiti. Razbuditi svoje oči i svoje tijelo. Uzimanje abdesta osvježit će 
naše usnule oči. Voda abdesta probuditi našu glavu, naše ruke, noge, čitavo 
tijelo. Učeći euzu i bismille sjećamo se Boga. Dok se oblačimo, dok prostiremo SERDŽADU 
ili idemo u džamiju s babom, misli su nam usmjerene prema Bogu. Zahvaljujemo Bogu što 
smo živi i zdravi dočekali novi dan. Hvala Bogu što smo se probudili, što možemo i danas 
poći u školu,poigrati se sa svojom braćom i sestrama, zagrliti majku. Hvala Bogu za osmjeh, 
za radost , za ljepotu života! Hvala mu za svaki novi dan u kojem možemo nešto novo naučiti 
i nekome tko je u nevolji pomoći. Najveća mu hvala što mogu klanjati svoj prvi namaz - 
sabah i tako biti dio mnoštva ljudi koji u istom ovom trenutku u svojim kućama ili džamijama 
upućuju svoje molitve našem Stvoritelju. Da bi klanjali, draga djeco, sabah namaz onako 
kako je to činio Muhammed (a.s.), tada moramo klanjati ČETIRIREKATA: DVA REKATA 
SUNNETA i DVA REKATA FARZA. Nakon što smo uzeli abdest i okrenuli se prema Kibli 


trebamo nijjet učiniti, a to znači odlučiti klanjati određeni namaz. 

Prvo ćemo posebno zanijjetiti sunnete sabah-namaza: 

"NEVEJTU EN USALLIJE LILLAHI TE' ALA SALATE SUNNETIL - FEDŽRI, 
ALLAHU EKBER" 

(Odlučih da klanjam sunete sabah namaza u ime Allaha). 

Dižući ruke i okrečući dlanove prema Kibli, izgovarajući "Allahu ekber!"', započinjemo 
prvi rekat sunneta. 

Na prvom rekatu, stojeći (u kijamu) učimo: 

SUBHANEKE, EUZU, BISMILLE, FATIHU I JEDNO SURE. 

Nakon što smo proučili sure, pregibamo se (vršimo ruku') učeći tri puta: 

SUBHANE RABBIJEL 'AZIM 

( Slavljen je najmoćniji Stvoritelj, Gospodar). 

Ponvo se uspravljamo izgovarajući: 

ALLAHU EKBER, SEMI 'ALLAHU LIMEN HAMIDEH RABBENA LEKEL HAMD 

(Allah čuje onoga ko mu se zahvaljuje, Gospodaru, Stvoritelju naš, Tebi hvala). 

Ponovo izgovaramo: Allahu Ekber! i polako svoje lice na tle spuštamo ( činimo sedždu). 

U tom položaju, na sedždi, izgovaramo tri puta: 

SUBHANE RABBIJEL - E'ALA 

(Slavljen je najmoćniji Stvoritelj, Gospodar). 

Potom sjedemo na koljena i izgovaramo: Allahu Ekber! Ponovo izgovarajući Allahu ekber, 
spuštamo lice na tle i ponovimo tri puta Subhane Rabbijel E'ala. 

Time smo završili prvi rekat suneta. Nakon ove sedžde, vraćamo se na drugi rekat i učimo: 
bismille, fatihu i jedno sure. 

Nakon obavljene sedžde, sjednemo 1, stavivši ruke na koljena, učimo: 

ETTEHIJJATU, SALAVATE I DOVU. 

Kada to proučimo, okrenemo glavu na desno rame i izgovorimo: 

ESSELAMU 'ALEJKUM VE 
RAHMETULLAH 

(Allahov mir, spas i milost na vas). 
Isto ćemo uraditi okrečući glavu na 
lijevu stranu. Tako smo završili 
sunnete sabaha. Ostala su nam još 
dva rekata sabahskih FARZA. Njih 
ćemo klanjati isto kao sabahske 
sunnete samo što ćemo učiniti nijjet 
na drugačiji način: 

"NEVETIU, EN USAELIJE 
LILLAHI TE'ALA FARDIL - 
FEDŽRI, ALLAHU EKBER" 

(Odlučih klanjati farze sabah 
namaza u ime Allaha!) 

Za rani sabah koji ste danas rano 
ujutro klanjali primite naše iskrene 
čestitke! Prvo vam čestitamo što ste 
naučili klanjati sabah, a zatim i što 
ste se jutros probudili s vašom 
obitelji, Allah će vas nagraditi. Jer, 


on sve vidi, sve čuje, sve zna. Tako, djeco, Allahu postajete dragi jer vam nije bilo teško 
napustiti tople postelje, prekinuti lijep san i ustati na Allahov poziv. Allahova nagrada nakon 
sabaha već je stigla! Zar nemate sad dovoljno vremena da se pripremite za školu, da se 
poigrate s braćom i sestrama, da pomognete majci ili da uživate u buđenju prirode? To je 
uistinu sreća! Koliko je samo ljepote u ranom ustajanju ! Koliko više vremena imate od 
svojih drugova koji prekasno ustaju i tako nervozni i na brzinu trče u školu. Ljenost je loša 
navika protiv koje se borimo ustajanjem na sabah namaz. A sigurno je , draga djeco, da 
svakom onome kome nije teško ustati na ovaj rani namaz, nije mu teško ni izvršavati sve 
ostale dužnosti i obaveze koje mnogo puta od nas traže žrtvu i odricanje. 


ZAPAMTIMO 


- Da bismo pravilno izvršavali svaki namaz, moramo naučiti njegove sastavne dijelove. 
- Svaki se namaz sastoji od šest glavnih dijelova koji se zajedničkim imenom nazivaju 


NAMASKI RUKNI: 
1) IFTITAHI - TEKBIR ( početni tekbir (Allahu ekber) s kojim stupamo u namaz) 
2) KIJAM ( mirno stajanje u namazu) 
3) KIRAET ( učenje u namazu dok stojimo) 
4) RUKU' ( pregibanje u namazu) 
5) SEDŽDE ( dodirivanje tla čelom pred Božjom veličinom) 
6) KA'DEL - EHIRE ( posljednje sjedenje na kraju namaza na kome se predaje selam) 


- Da bi nam namaz bio ispravan, ne smijemo zaboraviti niti jedan od ovih dijelova namaza. 


PITANJA I ZADACI 


1) U koje doba dana se klanja SABAH - NAMAZ? 

2) Koliko sabah-namaz ima rekata? 

3) Kako se NIJJETE sabahski SUNNETI, a kako sabahski FARZI? 

4) Što u stvari znači nijjet? 

5) Ako sabahski sunneti i sabahski farzi imaju jednak broj rekata i ta se oba rekata klanjaju 
na jednak način, koja je onda, djeco, jedina razlika među njima? 

6) Od koliko se sastavnih dijelova sastoji svaki namaz? Što bi bilo ako bismo bilo 
koji od tih dijelova izostavili? 

7) Nabrojite namaske rukne! 

8) Ako na ruku-u (pregibajući se) učimo tri puta "SUBHANE RABBIJEL'AZIM", što tri 
puta učimo čineći sedždu? 

9) Napišite kratku priču o svom buđenju na prvi sabah! Opišite rađanje prirode i prve 
osvite zore. Kako ste se tada osjećali? Da li ste bili ponosni na sebe, znajući da velik 
broj vaših prijatelja nije prekinuo san kako bi u novom danu odao počast našem 
Stvoritelju? 


PODNE NAMAZ 


rošlo je pola dana. Vratili smo se iz škole ili se tek spremamo za nju. 
Čitavo smo jutro bili zaposleni. Vrijeme je za malo odmora. Ili za ručak. 
Hvala Bogu na tom daru! A znamo već da je najljepši način na koji možemo 
iskazati svoju zahvalnost Stvoritelju upravo namaz. Jer, poći na namaz 
znači odlučiti zahvaliti Bogu. Vrijeme je podne namaza. Djeco, svaki se 
namaz klanja u točno određeno vrijeme, u pet perioda dana. Mi smo naučili 
da sabah klanjamo od zore do izlaska sunca. Ne smijemo klanjati kad 
sunce izlazi. A tako podne klanjamo kada je sunce stiglo na polovinu neba do vremena ikindije 
namaza. Kada smo se okupali (GUSUL) 1 uzeli abdest, prikladno se odjenuli (muslimanke 
moraju biti pokrivene tako da im se vide samo lice i šake), 1 na čistom mjestu okrenuli se 
prema Kibli, tada sa dolaskom namaskog vremena možemo stupiti u namaz. Podne namaz 
sastoji se od deset rekata i to su: četiri rekata sunneta, četiri rekata farza te dva rekata sunsunneta. 
Sunnete podne namaza zanijjetit ćemo na slijedeći način: " NEVEJTU EN USALLLIJE 
LILLAHI TE'ALA SALATE SUNNETIZ-ZUHRI, ALLAHU EKBER", 

(Odlučih da klanjam sunnete podne namaza u ime Allaha). 

Na prvom rekatu sunneta podne namaza učimo: subhaneke, euzu, bismille, fatihu i jedno 
sure. 

Na drugom rekatu učimo: bismille,fatihu i jedno sure. 

Nakon drugog rekata, sjednemo na koljena i proučimo ettehijjatu. 

Potom ustanemo na treći rekat, izgovarajući "Allahu ekber" i na njemu učimo: bismille, 
fatihu i jedno sure. 

Kada završimo četvrti rekat, nakon sedžde , sjedemo na koljena, učimo: ettehijjatu, salavate 
i dovu i predamo selam na desnu i potom na lijevu stranu. Po završetku sunneta podne namaza, 
pristupamo, djeco, klanjanju farza koji se također sastoje od četiri rekata. 

Farze ćemo zanijjetiti na slijedeći način: SNEVEJTU EN USALLIJE LILLAHI TE'ALA 
SALATE FARDIZ-ZUHRI, ALLAHU EKBER". 

( Odlučih da klanjam farze podne namaza u ime Allaha). 

Farzi podne namaza klanjaju se isto kao i suneti. Jedina je razlika što se na trećem i četvrtom 
rekatu farza uči samo:bismille i fatiha. 

Kada smo završili farze podne namaza, klanjamo dva rekata sun-sunneta. Njih klanjamo isto 
kao sabahske sunnete, ali ih zanijetimo na slijedeći način: 

"NEVEJTU EN USALLIJE LILLAHI TE'ALA SALATE SUN-SUNNETIZ-ZUHRI 
ALLAHU EKBER". 

(Odlučih da klanjam dva rekata podnevskih sun-sunneta u ime Allaha). Time smo, djeco, 
naučili kako se klanja još jedan namaz - PODNE NAMAZ. Polovina našeg dana prošla je 
tako u znaku odanosti Allahu, džellešanuhu, Stvoritelju svjetova. 

ZAPAMTIMO 


- Pored pet dnevnih namaza svaki punoljetan, zdrav i slobodan musliman dužan je klanjati 
džumu namaz. 
- Džuma namaz klanja se petkom u podne (vrijeme podne namaza). Zbog toga je petak odabrani 
muslimanski dan. 
- Džuma namaz sastoji se od: a) hutbe - vjerskog govora, koji drži hatib 
b) dva rekata farza džuma namaza. 
- Džuma namaz se zanijeti: NEVEJTU EN USALLIJE LILLAHI TE'ALA SALATEL - 
DŽUMUATI IKTE DEJTU BIHAZEL-IMAMI ALLAHU EKBER. 
- Džuma namaz mora se obaviti zajednički, u džematu. 
- I svaki drugi namaz treba obaviti zajednički u džematu, ako za to postoje uvjeti. 
- Petkom, kada obavimo džumu namaz, ne trebamo klanjati podne namaz. 
- Ponekad odrasli muslimani i muslimanke moraju izvršiti vjersko kupanje koje se naziva 
GUSUL. Ono se vrši u slijedećim slučajevima: -poslije spolnog odnosa; 
- poslije izlijevanja sjemena (polucije); 
- ženske osobe po prestanku HAJZA 
(mjesečnog krvarenja) i NIFASA (čišćenja 
porodilja). 


PITANJA I ZADACI 


1) U koje doba klanjamo drugi dnevni namaz, podne-namaz? 

2) Od koliko se rekata sastoji podne namaz i koji su to rekati? 

3) Vidjeli smo, djeco, da se i sunneti i farzi podne namaza sastoje od četiri rekata i dva 
sjedenja (nakon drugog i četvrtog rekata). Osim što postoji mala razlika u nijjetu izmedu 
sunneta i farza, na trećem i četvrtom rekatu farza, na trećem i četvrtom rekatu farza 
podne namaza javlja se još jedna razlika. U čemu se ona sastoji? 

4) Koja još dva rekata klanjamo nakon farza podne namaza? 


Izgovarajući "Allahu ekber", "iftitahi tekbir" dižemo Nakon početnog tekbira vežemo ruke (muškarci) na pojasi Nakon stajanja ("kijam") i učenja ("kiract") pregnc=n 
(muškarci) ruke do visine ušiju, dodirujući mehki dio uha. to desnu preko lijeve. Stojeći ("kijam") učimo fatihu i sure naprijed, gledajući u nožne prste. Ovaj sastavni dio sim 
i Y ("kiraet"). ; Č zove se "ruku". 


Potom idemo na drugu "sedždu". Muškarci na "sedždi" Nakon dnigog stajanja činimo drugo pregibanje u namaza 
laktove drže odvojene od tla. 


Nakon druge "sedžde" uspravljamo se u sjedeći slav. Kad završimo "cttehijjatu" i "salavate" predajemo "selam" 
Muškarci se oslanjaju na lijevu nogu, a siopalo desne okrečući lice prvo na desnu stranu, 
noge drže uspravno s povijenim prstima naprijed. 


Iz sjedećeg stava idemo na drugu "sedždu". 


1. Kada stupaju u namaz, žene dižu ruke 
u visinu ramena. 


3. Na sjedenje žene se također naslone na 
lijevu nogu, ali ne podvijaju prste desne 
noge. 


2. Na "kijamu" žene drže ruke, desnu preko, 
lijeve na prsima. 


4. Na "sedždi" žene drže laktove spuštene 
na tle. 


Prostor u kojem se 
obavlja namaz mora biti 
čist i uredan. Serdžada 
postavljena u pravcu 
Mekke. 

ovjek nikad nije sam. Rađa se po Allahovoj odredbi i dolazi na svijet 
posredstvom ljudi. U društvu ljudi odrasta, uči, radi i stječe iskustva. 
Ukratko, od rođenja pa do smrti živimo s ljudima i ovisni smo jedni od 
drugih. Zato se za čovjeka i kaže da je društveno biće. 

Od čovjeka se ne traži samo njegova snaga, znanje i sposobnost. Puno 
više se od njega očekuje da ima lijepu dušu 1 toplo srce. Kada u ljudskoj 
zajednici prevlađuju iskrenost, srdačnost i ljubav, ljudi međusobno 
razvijaju odnose drugarstva i prijateljstva. 

S ljudima se družimo iz potrebe za zajedničkim radom. Na primjer, zajedno stanujemo u 
istoj zgradi ili dvorištu, idemo skupa u istu školu ili radimo u istoj tvornici ili uredu, klanjamo 
u džamiji (džemat). Pri tome se međusobno ispomažemo u radu, učenju i življenju na istom 
prostoru. Osim toga, za druženjem žudi i naša duša. Jer čovjek ne može živjeti sam, izdvojen 
i osamljen. On osjeća potrebu za društvom drugih.Najprije se ostvaruju široke drugarske 
veze. Iz bogatstva tih veza vremenom se razvija prijateljstvo. Prijateljske su veze jače od 
drugarskih. Čovjek u životu ne može steći mnogo prijatelja, jer u prijateljsku vezu moramo 
uložiti mnogo vremena. Dok se drugarstvo brzo i lahko ostvaruje, prijateljstvo se izgrađuje i 
jača godinama. Zato čovjeka 1 cijene, kako prema broju prijatelja, tako i po karakteru onih 
koji su mu prijatelji. "S kim si, onakav si!"" - kaže naša narodna izreka. Kako steći prijatelja? 
To je pitanje na koje svaki čovjek želi znati odgovor. Zato pođimo od samog početka. Od 
obitelji. Sve velike stvari započinju u krugu obitelji. Ali, i svi propusti i životne pogreške 
otuda potječu. Obiteljsko gnijezdo je prva i najživlja kovačnica budućeg čovjekovog karaktera. 

Roditelji su puni životnog iskustva. Uz njega, imaju i dva nepogrešiva vodiča: Allahovu 
riječ - Kur'ani Muhammedovu (a.s. ) riječ i životno djelo HADIS, iz kojih stalno crpe mudrost, 
pouku i savjet. 

Prijateljstvo se najprije izgrađuje prema svojim 
najbližim, a to su roditelji, braća i sestre. Oni koji 
su nam najbliži, najlakše opraštaju greške i 
najiskrenije nas poučavaju. Potom se prijateljstvo 
izgrađuje u krugu rodbine, susjeda, školskih ili 
radnih drugova. Samo onaj tko je najiskreniji 
prijatelj svojoj majci, ocu, bratu i sestri, može biti 
iskren prijatelj i onome tko mu nije bliski rod. Sve 
naučeno bit će kroz život provjereno, dalje 
razvijano i nagrađeno. A najveća nagrada na ovom 
svijetu čovjeku jeste čovjek - iskren i odan prijatelj. 


ZAPAMTIMO 


- Izbor naših prijatelja mora biti zasnovan na ŠERIJATU. 

- ŠERIJAT je skup islamskih pravila i propisa koji određuju ponašanje svih muslimana i 
muslimanki. 

- Te propise nazivamo EF ALI - MUKELLEFIN, a to su: 


FARD - ono što je Allah (dž. š.) strogo naredio da se radi. U to spada pet islamskih 
šarta i nijedan nas prijatelj ne smije odvraćati da ih izvršavamo. 

VADŽIB - manje strožija dužnost od farza, kao: klanjati bajram namaz, zaklati 
kurban. 

SUNNET - ono što je Muhammed (a.s) rekao, radio i preporučivao da se radi, kao: 


klanjati namaz u džematu, redovno prati zube, prije jela proučiti bismille, 
a na kraju elhamdulillah, islamski pozdrav. 

MUSTEHAB - djela koja je lijepo raditi. 

MUBAH - djela koja nisu ni naređena ni zabranjena (npr. šetati, spavati, sjediti...) 

HARAM - djela koja je Allah (dž.š.) strogo zabranio . Njih ni u kojoj situaciji ne 
smijemo činiti. 

MEKRUH - djela koja je pokuđeno raditi. 


PITANJA I ZADACI 


1) Nakon što ste pročitali priču, s posebnom pažnjom pročitajte i ono što je nakon priče 
napisano pod naslovom "Zapamtimo"! 

2) Naučite zajedno koje su osnovne Allahove odredbe prema kojima trebamo usmjeriti 
naše ponašanje i odabir naših prijatelja! 

3) Nabrojite svoje najbolje prijatelje, prema stupnju vaše bliskosti. 

4) Pokušajte sada razmisliti zašto ste se upravo s tim prijateljima zbližili. Što vas je kod 
njih privuklo? Koje su njihove osobine koje najviše cijenite? 

5) Napišite priču o nekom događaju u kojem se sjećate da ste stekli novog prijatelja. Kako 
se to dogodilo? 

6) Na osnovu priča koje ste do sada pročitali u ovoj knjizi, odaberite vašeg najdražeg 
junaka kojeg bi rado imali za prijatelja. Tih junaka može biti i više. Napišite njihova 
imena i ispričajte zašto ste baš njih odabrali. Što vas je kod njih privuklo? 

7) Dali ste iz njihovih primjera nešto naučili i poželjeli promijeniti kod sebe neku osobinu? 

8) Ako je to tako, tada ste djeco uistinu shvatili da prijatelje ne biramo prema njihovu 
izgledu, boji kože ili njihovom bogatstvu, već prema njihovim dobrim osobinama! 


unce je poprilično odmaklo od onog mjesta na nebu kada je označavalo 
polovicu dana. Sada je negdje na polovici između podnevnog mjesta i 
mjesta na kojem zalazi. Dan se bliži kraju. U kasno popodne vrijeme je 
IKINDIJI NAMAZU. Oni koji su bili u školi, vratili su se kućama. I roditelji 
su se vratili s posla. Djeca se igraju. Neki pišu zadaću. Neko se priprema 
za učenje. Prije toga sjetimo se Allaha (dž. š.). Valja mu se zahvaliti. 
Zamolimo ga da nam olakša i pomogne u našim poslovima. Allah (dž. š.) u Kur'anu 
kaže:"Redovno namaz obavljajte, naročito onaj krajem dana i pred Allahom ponizno stojte". 
Taj namaz "krajem dana" je ikindija namaz. Zašto je taj namaz toliko važan? To nam je 
objasnio sam Muhammed (a.s.), riječima:'"" Vas stalno prate meleki, meleki noći i meleki 
dana. Oni se smjenjuju. I jedni i drugi se u vašoj blizini sastanu u vrijeme sabah namaza i 
ikindije namaza. Potom se oni koji su kod vas prenoćili, dižu i Bog ih pita: "Što su radili moji 
robovi kad ste ih napuštali? Ostavili smo ih, kazati će meleki, a oni klanjaju namaz, a kad 
smo im došli oni opet klanjaju." (Sahihul Buhari). 

Blago nama što ćemo klanjati ikindiju! Mnogo će nas meleka gledati i s nama klanjati. Svi će 
nam pomoći. Pohvalit će nas Bogu. I Bog će nam dati svako dobro. Naučimo klanjati ikindiju 
namaz! Ako ste bili vrijedni i naučili klanjati podne namaz, onda će vam učenje ikindije 
namaza biti sasvim lahko. Ikindija namaz sastoji se od osam rekata: četiri rekata sunneta i 
četiri rekata farza. Prvo se klanjaju sunneti i zanijete se ovako: "'NEVEJTU EN USALLIJE 
LILLAHI TE'ALA SALATE SUNNETIL-ASRI, ALLAHU EKBER ".(Odlučih da klanjam 
sunnete ikindije namaza u ime Allaha). Sunneti ikindije namaza klanjaju se na isti način kao 
i sunneti podne namaza, ali na prvom sjedenju se uz ettehijatu uče 1 salavati, a na trećem 
rekatu se, za razliku od podne namaza, gdje se uče samo bismille, fatiha i sure, uči prije toga 
i subhaneke i euza. Farze ikindije namaza Zanijetit ćemo na slijedeći način: 

NEVEJTU EN USALLIJE LILLAHITE'ALA SALATE FARDIL-ASRI, ALLAHU EKBER. 
(Odlučih da klanjam farze ikindije namaza u ime Allaha.) 

Farzi ikindije namaza klanjaju se isto kao i farzi podne namaza. 

Ponovimo zajedno: 

prvi rekat: SUBHANEKE, EUZA, BISMILLE, FATIHA I JEDNO SURE; 

drugi rekat: BISMILLE, FATIHA I JEDNO SURE; 

prvo sjedenje: samo ETTEHIJJATU; 

treći rekat : BISMILLE, FATIHA; 

četvrti rekat: BISMILLE FATIHA; 

drugo sjedenje: ETTEHIJJATU, SALAVATI, DOVA, SELAM. 

Sada smo i mi ,draga djeco, naučili klanjati i ikindiju namaz i tako smo savladali već najveći 
dio dnevnih namaza koje ćemo uskoro moći sve redovito obavljati! Jer, nemojte zaboraviti 
da je namaz propisan na Miradžu kao milost i dar Božji pripadnicima islama. I nemojte 
zaboraviti da je tada Poslanik vidio džennet koji je stvoren za one koji su redovno namaz 
obavljali, a odmah potom činili dobra djela. S ljubavlju, požurimo da naučimo namaz kojim 
ćemo završiti naš uspješan dan! 


ZAPAMTIMO 


- Ako u toku namaza napravimo neku grešku možemo je ispraviti vršeći SEHVI - SEDŽDU. 

- Sehvi-sedžda se sastoji od dvije sedžde koje trebamo izvršiti na kraju namaza, poslije predaje 
selama na desnu stranu. 

- Nakon te dvije sedžde ponovo sjednemo i proučimo ettehijatu , salavate, dovu i predamo 
selam. 

- Sehvi sedždu vršimo ako smo u namazu izostavili nešto proučiti ili proučili više nego što je 
na nekom rekatu propisano. 


PITANJA I ZADACI 


1) Kada nastupa vrijeme u kojem klanjamo ikindiju namaz? 

2) Kod ikindije namaza prvo klanjamo četiri rekata sunneta, kao i kod podne namaza. Ali 
između sunneta, podne i ikndije namaza postoji nekoliko razlika. Koje su to razlike, 
posebno na trećem rekatu? 

3) Farzi ikndije namaza klanjaju se poput farza podne namaza. Postoji samo jedna razlika. 
Koja je to razlika? 

4) Prilikom obavljanja namaza, može nam se dogoditi da nešto zaboravimo proučiti, ili 
pak da proučimo nešto što nismo na odredenom rekatu trebali proučiti. Kako te pogreške 
možemo ispraviti? 

5) Kako obavljamo sehvi-sedždu? 

6) Navedi nekoliko primjera kada moramo izvršiti sehvi-sedždu! 


SSNS IK. 


= VAŠ 


RODBINA 


akon Allaha, džellešanuhu, i Poslanika, najodgovorniji smo svojim 
roditeljima. Njima smo dužni trajno iskazivati poslušnost, poštovanje i 
ljubav. Pomagati im cijelog svog života. Pomaganje, poštovanje i ljubav 
širimo prema svima koji su vezani rodbinskim vezama s našim roditeljima. 
Bog nam u Kur'anu naređuje:"Dobročinstvo činite rođacima!"'Ima ljudi 
koji to ne rade. To svakako nisu dobri ljudi, pa njima Gospodar svjetova 
ovako prijeti:"I rodbinske veze ne kidajte!Jer Allah, zaista, stalno nad vama bdije ." 

Prema uzvišenom islamskom učenju, rodbinstvo se ostvaruje: krvnom vezom, vezom po 
mlijeku i ženidbom. Po krvnom srodstvu rodbina može biti bliža, dalja i daleka. Najbliskiji 
smo s našim roditeljima, djedovima i nanama u istoj obitelji. U najbližu obitelj, dakle, spadaju 
još braća i sestre sa svojim potomcima. Poslije njih, u bliži rod se ubrajaju amidže, dajdže, 
tetke, a potom i njihova djeca. Rodbinstvo po mlijeku ostvaruje se tako što su svi oni koji 
doje istu dojilju međusobno braća i sestre, a dojilja im je druga majka. Sjećamo se, djeco, da 
je i Muhammed (a.s.) imao pomajku Halimu i sestru po mlijeku Seimu. On se prema Halimi 
i Seimi cijelog svog života odnosio poput sina i brata. I ženidbom se krug rodbine proširuje. 
I s jedne i s druge strane, roditelji, braća i sestre muža i žene postaju bližim srodnicima. 


ZAPAMTIMO 


- Prema bližoj 1 daljnjoj rodbini dužni smo biti pažljivi. Dužni smo pomagati i posjećivati 
rodbinu. 

- Posebnu pažnju svojoj rodbini trebamo pokloniti u slučaju bolesti ili starosti nekog od 
rođaka. 

- S rodbinom trebamo podijeliti i sretne trenutke života, posebno vjerske blagdane. 

- Lijepo je, prema vlastitim mogućnostima, darivati rođake kao znak pažnje, u prigodnim 
danima. 

- U znak poštovanja i ljubavi prema svojoj rodbini, dužni smo klanjati dženazu kada netko od 
naših rođaka umre. Zbog toga trebamo naučiti i dženazu - namaz. 

- Dženaza- namaz ima samo jedno stajanje (kijam), bez pregibanja (ruku) i sedžde. 

- Klanja se za imamom, u džematu. 

- Na kijamu ima četiri tekbira koja moramo izgovoriti: 
1. na početku namaza, iza nijjeta; 
2. poslije subhaneke; 
3. poslije salavata; 
4. poslije proučene dove; 


PITANJA I ZADACI 


1) Nakon Allaha (dž.š.) i Poslanika, kome smo još dužni iskazivati poštovanje i poslušnost? 

2) S kime smo sve u rodbinskim vezama? 

3) Kako dijelimo, prema stupnju srodstva, našu rodbinu? 

4) Navedite tko čini vašu bližu, a tko daljnju rodbinu? 

5) Da li su nam, djeco, majka, brat i sestra po mlijeku jednako bliski kao i majka, brat i 
sestra po krvi? Sjetite se iz naših priča jednog takvog primjera! 

6) U životu naše rodbine, izmjenjuju se sretni i tužni trenuci. Kako ih mi sa svojom rodbinom 
dijelimo? Što smo dužni činiti ako je netko od naših najbližih u nevolji? 

7) Kada umre netko od naše braće ili sestara muslimana, muški su članovi familije dužni 
klanjati dženazu namaz, posebno ako ta osoba čini dio rodbine. Opišite kako se klanja 
dženaza namaz? 

8) Nemojte zaboraviti posjetiti svoga prijatelja kojem je umro otac, majka, brat ili sestra. 
Njemu je tada najpotrebnija vaša nježnost i razumijevanje. On je od vas očekuje! 


namo, draga djeco, da sve ima početak i kraj , osim našeg Stvoritelja koji 
je i odredio smjenu dana i noći, svjetla i tame. Tako je dan određen za rad 
iigru, a noć za odmor i počinak. I vrijeme je znak Allahovog postojanja. 
U vremenu sve nastaje i nestaje. 

Allah (dž.š.) ističe važnost vremena i često nas podsjeća na našu prolaznost 
na ovome svijetu i neminovnost odlaska na drugi svijet. Tako se i naš 
život na zemlji izmjenjuje poput ljeta i zime, proljeća i jeseni, krećući se 
od mladosti do poznih staračkih dana u kojima ćemo se, poput naših nena i djedova, prisjećati 
svih svojih djela u toku našeg kratkog života. A vrijednost ćemo svog života određivati dobrim 
djelima koja smo činili, namazima koje nismo propuštali i trenucima kada smo pomagali 
onima kojima je naša pomoć bila toliko potrebna. 

Požurimo zato, djeco, na akšam namaz! Završimo tako na najljepši način naš današnji dan 
kroz susret s Allahom. Sunce je zašlo. Nad zemljom se nadvila noć. Mi se pripremamo za 
namaz na kojem ćemo se još jednom iznova preispitati za sve što smo u toku dana činili i 
zamoliti Svevišnjeg da nam oprosti za počinjene greške. Jer, Allah najviše voli praštati onima 
koji su se u namazu iskreno pokajali. Učinimo to i kroz akšam namaz! Akšam namaz ima pet 
rekata : tri rekata farza i dva rekata sunneta. Za razliku od ostalih namaza, kod akšam, namaza 

se prvo klanjaju farzi, a potom sunneti! 

Farze akšam namaza Zanijetit ćemo ovako: me 

NEVEJTU EN USALLIJE LILLAHI TE'ALA SALATE FARDIL- MAGRIBI, ALLAHU 
EKBER. 

(Odlučih klanjati farze akšam namaza u ime Allaha). 

Na prvom rekatu farza učimo : subhaneke, euzu, bismille, fatihu i jedno sure. 

Na drugom rekatu učimo: bismille, fatihu, sure. 

Na prvom sjedenju učimo: ettehijjatu. 

Na trećem rekatu učimo: bismille, fatihu. 

Na drugom sjedenju učimo: ettehijjatu, salavate, dovu i selam. 

Sunnete akšam namaza zanijetit ćemo na slijedeći način: _ 

NEVEJTU EN USALLIJE LILLAHI TE'ALA SALATE SUNNETIL-MAGRIBI, 
ALLAHU EKBER. 

(Odlučih klanjati sunnete akšam namaza u ime Allaha). 

Sunnete akšam namaza klanjat ćemo isto kao i sunnete sabah namaza ili kao sun-sunnete 
podne namaza. Draga djeco, moramo znati da akšam namaz ne smijemo klanjati u trenutku 
kad zalazi sunce, isto kao što ni sabah namaz ne smijemo klanjati u vrijeme izlaska sunca. 


ZAPAMTIMO 


- Namaz će nam pokvariti slijedeće radnje: 
1. u namazu progovoriti; 
. u namazu nazvati ili primiti selam; 
. u namazu se nasmijati (ako se glasno nasmijemo tako da nas i drugi mogu čuti bit će 
nam pokvaren i abdest); 
. u namazu jauknuti, uzdahnuti; 
. u namazu zaplakati, osim ako je to iz pobožnosti; 
. klanjati sa tejemmumom, a znamo da bi abdest ili gusul mogli vodom uzeti; 
. ako muška i ženska osoba usporedo klanjaju. 


PITANJA I ZADACI 


1) Po zalasku sunca, prestaje dan i nastupa noć. Muslimani svoj dan privode kraju, klanjajući 
akšam namaz. Koje je točno vrijeme klanjanja ovog namaza? 

2) Koliko akšam namaz ima rekata? 

3) Kako zanijetimo farze, a kako sunnete? 

4) Usporedite akšam namaz sa ostalim namazima o kojima smo do sada govorili! Što 
primjećujete, kojim redom klanjamo sunnete i farze? 

5) Postoji još jedna razlika između farza podne, ikindije i akšam namaza! Dok farzi podne 
i ikndije namaza imaju četiri rekata, koliko rekata imaju farzi akšam namaza? 

6) Sunneti akšam namaza klanjaju se kao i sunneti sabah namaza i sun-sunneti podne 
namaza. Postoji samo jedna razlika. Koja? 

7) Pažljivo pročitajte nakon priče dio pod naslovom "Zapamtimo". 

8) Naučite napamet što sve kvari namaz! 


0 DI 


I A9 NP 


MUSLIMANSKA IMENA 


ema veće radosti u porodici od rođenja djeteta. Radost roditelja je 
neizmjerna. Oni u djetetu vide nasljednika njihovih najboljih osobina. Po 
rođenju djeteta nastaju i velike promjene u svakodnevnom životu. Prije 
svega, roditelji su u potpuno novoj situaciji, pred velikom odgovornošću. 
Odmah po rođenju, djetetu treba dati prikladno ime. Koliko se tu ponekad 
griješi, ne treba posebno ni spominjati. Djeci se daju imena koja im kasnije 
stvaraju neugodnosti ili ih se jednostavno stide. Kada su jednoć upitali 
Muhammeda (a.s.) kakva bi zapravo valjalo imena davati novorođenoj djeci, on je odgovorio: 
"Dajte svojoj djeci lijepa imena, jer će ih Bog (dž.š.) na Dan suda prozivati po njihovim 
imenima i imenima vas, roditelja." Tada će se roditelji stidjeti imena koja su nadjeli svojoj 
djeci, a stidjet će se i sama djeca, ako imena nisu imala muslimansko obilježje. Sedam dana 
nakon rođenja djeteta, prvo se zakolje kurban u ime Boga (dž.š.), a u znak radosti dolaska na 
svijet. Potom se pristupi nadijevanju imena. Najstariji u kući uzme dijete u naručje i prouči 
mu ezan na desno uho, a na lijevo ikamet. I onda ga glasno prvi put pozove njegovim imenom. 
Može se djetetu dati ime i istoga dana kada se rodi, bez straha da ćemo pogriješiti. Kurban 
koji koljemo u ime Allaha (dž.š.), a u znak radosti rođenja, zove se akika. 

ZAPAMTIMO 


- Sve što se rodi i postane djelo je Allaha( dž.š.). 

- Čovjek se rađa s dušom. Ona dolazi na ovaj svijet čista. 

- Kada se dijete rodi, treba, ako smo u mogućnosti, zaklati kurban i podijeliti ga. 

- Trebamo odabrati lijepo muslimansko ime i naditi ga djetetu. 

- Uzimamo dijete u naručje, okrećemo prema Kibli i tihim glasom na desno uho proučimo 
ezan, a na lijevo ikamet. 

- Ikamet muškarci uče prije početka svakog farza u namazu, a on glasi: 


ALLAHU EKBER, ALLAHU EKBER 
ALLAHU EKBER, ALLAHU EKBER 
EŠHEDU EN LA ILAHE ILLALLAH 
EŠHEDU EN LA ILAHE ILLALLAH 
EŠHEDU ENNE MUHAMMEDEN-RESULULLAH 
EŠHEDE ENNE MUHAMMEDEN-RESULULLAH 
HAJJE' ALESSALAH 
HAJJE' ALESSALAH 
HAJJE' ALEL- FELAH 
HAJJE' ALEL-FELAH 
KAD KAMETIS-SALATU 
KAD KAMETIS-SALAH 
ALLAHU EKBER 
ALLAHU EKBER 
LA ILAHE ILLELLAH 


PITANJA I ZADACI 


1) Kada se dijete rodi, kakvo mu ime roditelji trebaju nadjenuti? 

2) Šta je Poslanik preporučio kod nadijevanja imena novorođenoj djeci? 

3) Kako se naziva islamski običaj koji vršimo prilikom nadijevanja muslimanskih imena? 
Ako smo u mogućnosti da u znak radosti i materijalno nešto žrtvujemo, na koji to način 
činimo? 

4) Prilikom nadijevanja imena, okrećući se prema Kibli, u desno se djetetovo uho prouči 
ezan, a što se onda prouči u lijevo djetetovo uho? 

5) Ako se nekome od vas nedavno rodio brat ili sestrica, zamolite majku da u znak radosti 
i zahvalnosti Svevišnjem ,što je dijete rođeno živo i zdravo, pripremi Za vas i vaše 
prijatelje kolače kako bi zajedno obilježili početak novog života. Lijepo je sastajati se i 
posjećivati prilikom rođenja novog člana obitelji, vjenčanja, uspješnog završenja 
školovanja. = 


=)|| rijeme je za jaciju namaz. Trebamo je klanjati prije spavanja. Ovaj dan je 
JK)| u potpunosti završen. Naradili smo se. Išli smo u školu, učili i igrali se. 
|| Treba se odmoriti. Sjetimo se Allaha,( dž.s.)! On nam je sve darovao: i oči 
%2||| kojima smo danas prormatrali svijet oko sebe, i ruke kojima smo bacali 
{|| loptu i držali olovku u školi i noge kojima smo trčali sa svojim drugovima 
po školskom dvorištu. U jaciji namazu zamolit ćemo Allaha, (dž.š.) da 
nam ne uskrati ove blagodati dok budemo spavali. Zamolit ćemo ga da 
nam podari lijep i miran san kako bismo odmorni i svježi dočekali novi dan. Jacija namaz 
sastoji se od trinaest rekata: četiri rekata sunneta, četiri rekata farza, dva rekata sun-sunneta i 
tri rekata vitra. Kako smo svi do sada zajedno naučili klanjati već četiri namaza, lahko ćemo 
sada naučiti i posljednji, dnevni namaz. 


Sunnete jacija namaza zanijetit ćemo ovako: 

"NEVEJTU EN USALLIJE LILLAHI TE'ALA SALATE SUNNETIL-IŠAI, ALLAHU 
EKBER." 

(Odlučih klanjati sunnete jacije namaza u ime Allaha). 

Sunnete ćemo, djeco, klanjati na isti način kao i sunnete ikindije namaza. Farze ćemo zanijetiti 
ovako: 

"NEVEJTU EN USALLIJE LILLAHI TE'ALA SALATE FARDIL-IŠAI, ALLAHU 
EKBER." 

(Odlučih klanjati farze jacije namaza u ime Allaha). 

Farze ćemo klanjati isto kao i farze podne i ikindije namaza. Sun-sunnete ćemo Zanijetiti na 
slijedeći način: 

"NEVEJTU EN USALLIJELILLAHI TE'ALA SALATE SUN-SUNNETIL-IŠAI, ALLAHU 
EKBER." 

(Odlučih klanjati sun-sunnete jacije namaza u ime Allaha). 

Sun-sunnete ćemo, draga djeco, klanjati na isti način kao i sun-sunnete podne namaza. Vitr 
namaz je poseban namaz čije vrijeme klanjanja pada iza pola noći. No, ako nismo sigurni da 
ćemo ustati i klanjati i ovaj namaz, možemo ga onda klanjati nakon sun-sunneta jacije namaza. 
Vitr namaz Sastoji se od tri rekata koje ćemo zanijetiti ovako: 

=NEVEJTU EN USALLIJE LILLAHI TE'ALA SALATEL-VITRI, ALLAHU EKBER." 
(Odlučih klanjati vitr namaz u ime Allaha). 


Klanjat ćemo ih isto kao tri rekata akšamskih farza, ali ćemo na trećem rekatu nakon fatihe 
proučiti sure i KUNUT DOVU ili. neku drugu dovu! Bože dragi, Tebi hvala! Naučili smo 
klanjati svih pet dnevnih namaza. Stalno ćemo misliti na Tebe kad klanjamo. Kada klanjamo, 
tad smo Ti najbliži. Hvala Ti, Bože, što si nas naučio kako da jačamo i usavršavamo našu 
ličnost. Redovno ćemo, ako Bog da, klanjati. Samo ćemo Tebe slušati i Tebi se moliti. Samo 
ćemo Tebi spuštati naše čelo na tle. Samo Tebe veličati. 


ZAPAMTIMO 


KUNUT - DOVA 


"ALLAHUMME INNA NESTE-INUKE, VE NESTAG-FIRUKE VE NES-TEHDIKE, 
VE NU'MINU BIKE,VE NETUBU ILEJKE, VE NETEVEKKELU 'ALEJKE, VE NUSNI 
ALEJKEL-HAJRE KULLEHU.NEŠKURUKE, VE-LA NEKFURUKE.VE NAHLE'U, VE 
NETRUKU MEN JEF-DŽURUKE. ALLAHUMME IJJAKE NA'BUDU VE LEKE 
NUSALLI VE NESDŽUDU VE ILEJKE NES'A VE NAHFIDU. NERDŽU RAHMETEKE 
VE NAH-ŠA 'AZABEKE. INNE 'AZABEKE BIL-KUFFARI MULHIKK. 


(Milostivi Bože, Od tebe pomoć tražimo, za oprost Te molimo i Tvoju uputu želimo. 
Tebe vjerujemo i Tebi se pokajanjem obraćamo. U Tebe se uzdamo i na svim dobrima Ti 
zahvaljujemo jer su sva dobra samo od Tebe. Napuštamo 1 ostavljamo one koji griješe 
prema Tebi. Uzvišeni Bože, samo Tebe obožavamo, samo se Tebi molimo i samo pred 
Tvojim veličanstvom na sedždu padamo. Tebi hrlimo i u Tvoju se milost uzdamo i samo 
od Tvoje kazne strahujemo. Tvoja će kazna sigurno stići nevjernika). 


PITANJA I ZADACI 


1) Naučili smo da svaki namaz treba klanjati u točno određeno vrijeme. Kada, djeco, 
klanjamo jaciju namaz? 

2) Koliko jacija namaz ima rekata i po kojem ih redu klanjamo? 

3) Naučite nijete svih dijelova jacije namaza. 

4) Ako usporedimo sunnete podne, ikindije i jacije namaza što primjećujemo? Koji se od 
ova tri sunneta klanjaju na isti način? 

5) Usporedite farze podne , ikindije i jacije namaza. Da li postoje razlike? Ako postoje, 
koje su one? 

6) Usporedite sunnete sabah i akšam namaza i sun-sunnete podne i jacije namaza. Koju 
razliku medu njima primjećujete? 

7) Vitr namaz se klanja na isti način kao i farzi akšam namaza. Osim razlike u nijetu, 
postoji još samo jedna razlika na trećem rekatu. Koja je to razlika? 

8) Naučimo napamet Kunut-dovu, jer njome na najljepši način, ovim posljednjim namazom, 
završavamo još jedan dan i odajemo svoju zahvalnost Stvoritelju! 

ALLAH SVE VIDI 


asan je imao tri sina: Faruka, Abdullaha i Kasima. Jako ih je volio. Želio 
ih je odgojiti da budu dobri muslimani. Jer, sam je Hasan bio veliki 
musliman. Slijedio je sve upute Svevišnjeg Allaha. 

Jednog je dana Hasan odlučio provjeriti koliko su njegovi sinovi shvatili 
suštinu namaza nakon što ih je naučio klanjati pet puta dnevno. Svakom 
je od svojih sinova dao nekoliko slatkiša i rekao im:" Pojedite te slatkiše 
na mjestu gdje vas nitko ne može vidjeti, a kad to učinite tad mi se javite." 
Faruk je uzeo slatkiše i otišao u svoju sobu. Zaključao je vrata i pojeo slatkiše, vjerujući da ga 
nitko nije mogao vidjeti u osami njegove sobe. Abdullah se sakrio u potkrovlju kuće i bio 
siguran da je tamo potpuno sam. Pojeo je tako svoje slatkiše uvjeren da je bio sakriven u tami 
potkrovlja. Kasim je dugo razmišljao gdje bi mogao pojesti slatkiše, a da ga baš nitko ne vidi. 
Nije se nikako mogao domisliti koje bi to mjesto bilo. Svaki put kad bi pomislio na neko 
mjesto u svojoj kući, sjetio bi se da ga tamo Allah (dž.š.) može vidjeti iako na tom mjestu 
nema nikoga od ljudi. I tako Kasim nije pojeo svoje slatkiše. Faruk i Abdullah vratili su se do 
oca i ispričali mu što su oni uradili. Potom je došao i Kasim i vratio ocu slatkiše, rekavši:" 
Nema toga mjesta koje je tajnovito Allahu. Zato ja, oče, nisam pojeo svoje slatkiše." Hasan je 
bio ponosan na Kasima. Rekao je Faruku i Abdullahu da bi se trebali ugledati na svoga brata 
i izvući pouku iz njegova primjera. Na kraju im svoj trojici otac blago reče:" Dragi moji 
sinovi, uvijek mislite na to da Allah (dž.š.) sve zna i da On sve vidi. On je s nama svo vrijeme. 
Zato ne smijemo činiti loša djela ni onda kad vjerujemo da smo posve sami." 

ZAPAMTIMO 


BOŽJA SVOJSTVA (SIFATI) 


1) Bog ima i postoji = VUDŽUD 
2) Bog je jedan = VAHDANIJJET 
3) Bog je oduvijek jer nije postojao = KIDEM 
4) Bog je zauvijek jer Ga neće nestati = BEKA / 
5) Bog nije ničem sličan = MUHALEFETUN LIL-HAVADISI 
6) Bog sam o sebi opstoji = KIJAMUN BI-NEFSIHI 
7) Bog žvi svojim vječnim životom = HAJAT 
8) Bog sve zna = 'ILM 
9) Bog sve čuje = SEM' 
10) Bog sve vidi = BESAR 
11) Bog sve svojom voljom čini = IRADET 
12) Bog je Svemoćan = KUDRET 
13) Bog govori svojim božanskim govorom = KELAM 
14) Bog sve stvara, održava i rastvara = TEKVIN 


PITANJA I ZADACI 


1) Pročitajte pažljivo priču i zapamtite njene glavne junake! 

2) Ispričajte što je učinio svaki od junaka priče! 

3) Znamo, djeco, da glavni junaci u svakoj lijepoj i poučnoj priči dugo ostaju u našem 
sjećanju. Po čemu ćete se vi sjećati dječaka Kasima? Po ćemu se Kasim razlikovao od 
svoje braće? 

4) Svi roditelji vole svoje kćeri i sinove, no na neku su od svoje djece posebno ponosni. 
Zašto je Hasan bio toliko ponosan na svog sina Kasima? 

5) Što je Hasan na kraju ove priče poručio svojim sinovima? 

6) Ispričajte to svojim drugovima, roditeljima i vjeroučitelju! 

7) I naš Stvoritelj Allah (dž.š.) ponosan je na neke dječake i djevojčice. Da bismo stekli 
Allahovu milost moramo uz redovito izvršavanje svih islamskih dužnosti, naučiti i Božja 
svojstva (sifate). 

8) Pročitajte pažljivo pod naslovom "Zapamtimo" Božja svojstva i prepišite ih u svoje 
bilježnice. 

9) Naučite ih napamet i nemojte ih nikada zaboraviti. 


ožji poslanik je volio djecu. Prvi je u isalmu ukazao da su djeca svjetlo 
islamske budućnosti. I Muhammed (a.s.) je imao djecu i obasipao ih je 
ljubavlju. Kad mu je umro prvorođeni sin Ibrahim, prvi je put pred ljudima 
zaplakao, na njegovu mezaru. Ako bi se našao na nekoj gozbi , davana mu 
{|| je čast da prvi započne s jelom. Ali, ako bi Poslanik vidio u blizini dijete, 
pozvao bi ga i njemu dao prvi zalogaj. Na putovanjima često bi susretao 
djecu, i prvi bi mu selam bio njima upućen. Imao je uvijek bar nekoliko 
trenutaka vremena da s njima popriča i pomiluje ih po kosi. 

Jednom je zgodom Muhammed (a.s.) na putovanju ožednio, pa su mu drugovi prinijeli zdjelu 
s vodom. U tom je hipu dotrčao neki dječak i sam žedan. Kad ga je spazio, Muhammed (a.s.) 
ga upita:"Dopuštaš li da napojim najstarijeg, pa onda tebe?"Dječak zanijeka glavom, pa 
Muhammed (a.s.) odustade i prvo ponudi dječaka. Božji je poslanik često znao ukoriti roditelje 
koji svojoj djeci nisu posvećivali trenutke nježnosti. Evo jednog takvog primjera. U nekom 
društvu, u kojem se nalazio njegov sugrađanin Akra, Muhammed (a.s.) je poljubio svoju 
dvojicu unuka. Akra se nasmije i reče da i on ima unuke, ali da ih nikada nije ni pomilovao, 
a kamo li poljubio. Muhammed (a.s.) ga je dugo gledao strogim pogledom, pa najposlije 
reče:" Tko ne voli, ne može ni očekivati da ga vole." Jednom je, opet, zgodom neki beduin 
rekao Muhammedu (a.s.):" Vidim da ljubite djecu?! Mi to nikada ne činimo." Poslanik ga je 
gledao, gledao, pa ovako kazao:"Očito je da u tvom srcu nema milosti." Evo još jedne zgode! 
Jednog je dana Muhammed (a.s.) klanjao u Medini zajedno s džematom. Baš kad je bio na 
sedždi, dotrči unuk mu Husejn i objesi se djedu o vrat. Muhammed (a.s.) se nije htio dići sa 
sedžde sve dok Husejn nije sišao s njegovih leđa. Poslanikovi su ashabi kasnije pričali da se 
ta sedžda toliko oduljila, da su svi pomislili kako se Muhammed (a.s.) zbunio u namazu. 


ZAPAMTIMO 


- Čim predamo posljednji selam u jednom namazu, taj smo namaz završili. Ali, Muhammed 
(a.s.) nam je preporučio da svaki namaz poslije selama ukrasimo učenjem Zikra. 
- U okviru zikra učimo salavat, ajteul-kursija i tesbih. 


SALAVAT 


ALA RESULINA SALAVAT. 
ALLAHUMME SALLI ALA MUHAMMEDIN VE'ALA ALI MUHAMMED 
SUB-HANALLAHI VEL-HAMDU LILLAHI VE LA ILAHE ILLELLAHU VALLAHU 
EKBER 
VE-LA HAVLE VE LA KUVVETE ILLA BILLA HIL-ALIJJIL-AZIM. 

(Milostivi Bože, Blagoslovi Muhameda i rod Muhammedov. Slava Allahu i Njemu 
zahvaljujem. Samo je Allah Bog, Allah je najveći! Nema stanja, kretanja niti snage bez 
Allahove pomoći!) 


AJETUL - KURSIJA 


BISMILLAHIR RAHMANIR RAHIM 

ALLAHU LA-ILAHE ILLA-HU. EL-HAJJUL-KAJJUM. 

LA TE'HUZUHU SINETUN VE-LA NEUM. 

LEHU MA FISSEMAVATI VE MA FIL - ERD. 

MEN ZELLEZI JEŠFE -U 'INDEHU ILLA BI IZNIH. 

JSALEMU MA BEJNE EJDIHIM VE MA HALFEHUM. 

VE LA JUHITUNE BI ŠEJ-IN MIN 'ILMIHI ILLA BI-MA ŠAE. E 
VESI'A KURSIJJU - HUSSEMAVATI VEL-ERD, VE-LA JE UDUHU HIF - ZUHUMA, 
VE HUVEL - 'ALIJJUL - 'AZIM. 

(U ime Boga, Sveopćeg Dobročinitelja Milostivog!Samo je Allah Bog. Nema drugog 
Boga osim Allaha. On je živi i sve što postoji On održava. Njega ne obuzima drijemež 
niti san. Njegovo je sve što je na nebesima i Zemlji. Niko ne može kod Njega posredovati 
bez Njegove dozvole. On zna sve što je pred ljudima i što je iza njih. Ljudi ne znaju osim 
što im je on dao da spoznaju. Njegova vlast obuhvaća nebesa i zemlju. Održavanje nebesa 
i zemlje On vrši bez truda i zamora. On je Uzvišeni i Velik"). 

TESBIH 


JA RABBI ZEL DŽELALI SUB-HANALLAH 
(Uzvišeni Gospodaru, iskazujemo Ti poštovanje i klanjamo se pred Tvojim savršenstvom) 
(SUB-HANALLAH - 33 puta učiti) 


SUB-HANNALLAHI DA-IME-NIL-HAMDU-LILLAH 
(Neprestano Ti na Tvojim darovima zahvaljujemo) 
(EL-HAMDU-LILLAH - 33 puta učiti) 


RABBIL-ALEMINE TE-ALA ŠE'NUHU ALLAHU EKBER 
(Tvoju moć, veličinu i milost ističemo) 
(ALLAHU EKBER - 33 puta učiti) 


KEBIREN 'AZIMEN LA - ILAHE ILLALLAHU VAHDEHU LA ŠERIKE LEH, 
LEHUL-MULKU VE LEHUL-HAMDU VE HUVE 'ALA KULLI ŠEJ-IN KADIR. VE 
MA ERSELNAKE ILLA RAHMETEN LIL-ALEMIN. 

( Samo je Jedan Bog, Allah. On je Jedan i nema druga. Samo Njemu pripada sva vlast i 
moć. Samo je On dostojan da se hvali i veliča. On je Svemoćan. Mi smo te poslali kao 
milost prema svim svjetovima). 


PITANJA I ZADACI 


1) Djeca su najljepša i najiskrenija stvorenja. Zato ih je Muhammed (a.s.) posebno volio i 
s njima se igrao, kad je god za to imao vremena. Pronađite što je na početku ove priče 
Muhammed (a.s.) rekao za djecu? 

2) Znamo djeco, da je Muhammed (a.s.) sve teške trenutke u svome životu hrabro podnosio. 
Ali, jedan ga je događaj silno potresao i tada je prvi put zaplako. Kada je to bilo? 

3) Još jednom pažljivo pročitajte priču. Ispišite u svoje bilježnice sve primjere u kojima je 
Poslanik bio posebno nježan prema djeci! 

4) Muhammed (a.s.) najviše je volio djecu koja u Allaha, (dž.š.) iskreno vjeruju i koja mu 
zikr čine. A Allah (dž.š.) najviše voli djecu koja uče salavate na Božjeg poslanika. 
Naučite zato, djeco, zikr i salavate kako bi i vi stekli posebnu Allahovu milost! 

5) Zikr i salavate trebate činiti poslije svakog namaza! 


POST 

raga djeco, vidjeli smo da je jedna od temeljnih dužnosti svakog muslimana 
i muslimanke redovito namaz obavljati. Tako smo kroz namaz povezani 
sa našim Stvoriteljem u toku cijeloga dana, moleći Ga za zdravlje i život 
nas i naših najbližih, pomoć u našem radu i oprost za počinjene grijehe. 
No, da bi naša veza sa Allahom (dž.š.) bila što jača i trajnija postoje uz 
NAMAZ i KELIMEI-ŠEHADET još tri obavezne islamske dužnosti koje 
vršimo u određenim periodima godine i kojima potvrđujemo svoju 
pripadnost islamu, a to su: POST, ZEKAT I HADŽDŽ. Znamo da tih pet osnovnih islamskih 
dužnosti nazivamo - ISLAMSKI ŠARTI. 

Post znači uzdržavanje od jela i pića, kao i drugih, inače dopuštenih, tjelesnih uživanja u 
toku mjeseca ramazana. U Kur'anu Allah (dž.š.) kaže da je post bio propisan i u ranijim 
objavama. U Tevratu i Indžilu spominje se post, pa je poznato da je Musa (a.s.) postio četrdeset 
dana svake godine. 

Muslimanima je u Kur'anu ramazanski post propisan kao treći islamski šart. Punoljetan, 
tjelesno i duševno zdrav i slobodan musliman i muslimanka dužni su postiti u mjesecu 
Ramazanu. 

Postiti znači ništa ne jesti i ne piti od zore (imsaka) pa do zalaska sunca (akšama). Znamo 
djeco, da bismo se zaštitili od nabujale rijeke koja se u vrijeme jakih kiša izlijeva iz svog 
korita i plavi okolna naselja, da gradimo brane. Isto tako, ako želimo snagu vode iskoristiti za 

mljevenje žita, za natapanje polja ili dobivanje energije, podižemo brane. I nama tako treba 
"brana" da bismo zaustavili neke strasti 1 porive u nama samima. Zato je Allah (dž.š.)u Kur'anu 
propisao post kao treći stup islama, a Muhammed (a.s.) je rekao:" Essijamu džunnetun!"'=( 
Post je brana i štit). 

Postač ne može biti svatko. Potrebno je zato jaka volja i stroga disciplina koju postač 
nalazi u snazi svoje vjere , imana, i ljubavi prema Allahu. Zato postaču post nije težak. On 
mu je, naprotiv, velika radost i zadovoljstvo. Postač se u mjesecu ramazanu posebice trudi da 
čini dobra djela, kloneći se besposlice 1 ljenosti. On zna da je mjesec ramazan mjesec uzdizanja 
njegove duše, mjesec u kojem osjeća najveću povezanost sa svojim Stvoriteljem. Zato u tom 
mjesecu, on redovito uči Kur'an, odlazi u džamiju na namaz i na mukabelu, poslušan je i 
pažljiv prema roditeljima i svojim najbližima, odličan đak u školi, odan drug. Nikada ne 
misli na zlo. Dok prolazi gradom, u njemu raste ponos što je doista iskren musliman. Promatra 
s negodovanjem pijane i drogirane, neuredne i razgoličene ljude oko sebe. Filmski plakati 
koji mame na posjet filmovima tjelesne ljubavi i nasilja bude u njemu gnušanje i odbojnost. 


= Š .. U , 


Njega tada vodi misao islama koja mu govori da je post borba između strasti i duha. Samo 
postač zna što su najdublji užici duše i srca. On se istinski osjeća ponosnim i dostojanstvenim 
Allahovim namjesnikom na zemlji - čovjekom. 

Draga djeco, kroz naše samoodricanje postom mi se kajemo za grijehe koje smo počinili i 
molimo Uzvišenog Allaha za oprost. Postom se mu'min približava melekima. Jer, meleki niti 
jedu niti piju. Oni se samo Allahu zahvaljuju i poslušno izvršavaju Njegove naredbe. Post je, 
zato djeco, najveći ibadet i moramo ga činiti samo u ime Allaha. Ako netko posti kako bi 
udovoljio svojim roditeljima, stekao ugled medu pobožnim ljudima, došao do vitke linije i 
tako izgubio suvišne kilograme - taj postač ne čini ibadet, već ugađa svome tijelu i okolini. 
Nikada, djeco, ne smijemo zaboraviti da je Allah (dž.š.) rekao: '' Post je moj i samo Ja postača 


za post nagrađujem!" 
ZAPAMTIMO 


- Post je jedna od pet osnovnih islamskih dužnosti. 
- Kod ramazanskog posta razlikujemo slijedeća vremena: 
a) SEHUR = vrijeme prije početka posta, kada se obično ruča, vrijeme sehura ističe prije 
Zore. 
b) IMSAK = posljednji trenutak kada se treba zapostiti, nešto prije zore. Pri je nego zapostimo 
trebamo zanijetiti: '' Odlučih da postim sutra ramazanski post, u ime Allaha (dž.š.) 
c) IFTAR = čas kada se prekida post, kada se omrsimo (odmah po zalasku sunca). Prije 
nego li se omrsimo, trebamo proučiti bismille i dovu: 


"Bože milostivi, postio sam u Tvoje ime, u Tebe vjerujem, na Tebe se oslanjam i Tvojom se 
hranom mrsim." 
- Post će pokvariti: - jedenje, pijenje, pušenje, spolni odnos. 
Ako iz zaborava nešto pojedemo ili popijemo post neće biti pokvaren, pod uvjetom da 
nastavimo postiti, odnosno prekinemo s jedenjem i pijenjem čim se sjetimo da postimo; 
- Postoje osobe koje su pod određenim uvjetima privremeno oslobođene posta: 
a) putnici koji se udaljuju najmanje 80 kilometara od kuće; 
b) bolesnici i starije osobe kojima bi post mogao štetiti zdravlju; 
C) radnici na teškim fizičkim poslovima; 
d) trudnice i dojilje ako bi post mogao naštetiti njihovom ili djetetovom zdravlju; 
e) žena kada ima hajz ili nifas. 


- Sve osobe koje su privremeno oslobođene posta dužne su post napostiti i to dan za dan. 

- Bolesnici za koje nema nade u ozdravljenje i starije osobe koje su tjelesno onemoćale, nisu 
dužne napostiti. One će, ako imaju sredstava, za svaki dan izostavljenog posta nahraniti 
siromaha sa barem dva obroka (FIDJA), odnosno dati mu odgovarajuću nadoknadu u novcu. 

- Tko namjerno ne posti jedan dan, dužan je postiti šezdeset dana (KEFARET). 

- Kroz ramazanski post postižemo: 

a) odanost Stvoritelju; 

b) jačanje volje i strpljenja; 

c) savladavanje loših sklonosti i strasti; 

d) razvijanje plemenitih težnji i navika; 

e) razvijanje samilosti i darežljivosti prema siromašnima; 

f) jačanje izdržljivosti; 

g) uvježbavanje da lakše izdržimo glad i žeđ u stanjima kada ih moramo podnositi; 

h) uzdizanje duhovnih vrijednosti; dublju i stalnu povezanost sa Allahom džellašanuhu; 
i jačanje zajedništva među muslimanima. 


PITANJA I ZADACI 


1) Kako se naziva mjesec u kojem su muslimani dužni postiti? 

2) Što znači postiti? 

3) Koja sve vremena razlikujemo u toku samog posta? 

4) Tko je sve dužan postiti? 

5) Nabrojite osobe koje su privremeno oslobođene dužnosti posta! 

6) Što su te osobe dužne naknadno učiniti? 

7) Tko nije dužan napostiti? Što te osobe trebaju u zamjenu učiniti? 

8) Sto je dužan učiniti zdrav i punoljetan musliman koji namjerno nije postio jedan dan? 

9) Ramazan je, draga djeco, mjesec duhovnog i tjelesnog snaženja. To je mjesec i velikog 
jačanja naše volje i moralne snage. Pročitajte pažljivo važnosti i koristi ramazanskog 
posta. Izaberite jednu od nabrojenih i napišite u svoje bilježnice što mislite zašto je 
upravo ta korist naglašena! 


odina dana je protekla od preseljenja Muhammeda (a.s.) i njegovih 

ASBAHA iz Mekke u Medinu. Osvanuo je 15. dan mjeseca ramazana. 
Jutarnje sunce grijalo je kao u sred podneva. Prvi je ramazan koji 
Muhammed (a.s.) i prvi muslimani poste izvršavajući Allahovu (dž.š.) 
naredbu. 
S obzorja hita čovjek! Dolazi u Medinu 1 javlja da se mekkanska vojska 
PRBližAvA. Bednr Poslanik poziva predstavnike muhađira i ensarija na dogovor. Pred svima 
je govorio jasno i odrešito:"Opasnost je pred nama i mi nećemo čekati. Poći ćemo neprijatelju 
ususret.'' I muhađiri i ensarije su istog časa izrazili svoju čvrstu podršku Muhammedu (a.s.). 
Prvo su govorili muhađiri: "O, Allahov Poslaniče, idi, jer te Bog čuva, a mi ćemo uvijek biti 
uz tebe...". "' Ensarije su dodali: '' Tako nam onoga koji te poslao, ako nam narediš da idemo 
preko mora, ići ćemo s tobom i ni jedan od nas neće odustati..." 

Muslimanski borci krenuli su prema Bedru. Njih 313. Većinom su bili mladi i bez ratnog 
iskustva. Nitko od njih nije bio dobro naoružan. Išli su u sukob s vojskom od 1000 boraca, 
dobro naoružanih mekkanskih pagana. Osjećali su da su još jači zato što poste. Snagu im je 
davalo uvjerenje da će u bici koja se približava braniti Allahovu vjeru islam i svoje islamsko 
dostojanstvo. 

Cijelu noć uoči bitke Muhammed (a.s.) proveo je obraćajući se Allahu (dž.š.). Svoju je dovu 

završio riječima: "O, Bože, pagani su došli sa svojim prijateljima da napadnu Tvog poslanika. 
Trebamo tvoju pomoć, o Bože, pomoć koju si nam obećao. Ako ova mala grupa bude uništena, 
niko neće ostati da samo Tebe obožava!" Bitka je počela borbom u dvoboju trojice 
muslimanskih boraca protiv trojice mekkanskih pagana. Trojica muslimanskih boraca bili su 
pobjednici: HAMZA, ALIJA, UBEJD IBN HARIS. 
Odmah; zatim poletjele su prve strijele. Jurnule su vojske jedna prema drugoj. U prvom napadu 
poginulo je 11 mekkanskih vođa, a među njima i Ebu Džehel, najveći neprijatelj islama. 
Među paganima zavlada panika. Počeše bježati. Iako malobrojni, boreći se za istinu, neustrašivi 
i nepokolebljivi, muslimani odnesoše pobjedu. 


ZAPAMTIMO 


- Bitka na Bedru dogodila se 17. ramazana, 2. godine po hidžri. 

- U bici na Bedru muslimani su izvojevali pobjedu nad mekkanskim paganima. 

- Bila je to velika pobjeda, jedna od najznačajnijih u povijesti islama. 

- U mjesecu ramazanu ima još jedna odabrana noć. To je 27. noć mjeseca ramazana, u kojoj 
je počela objava Kur'ana. Ta se noć naziva "'LEJLETUL-KADR, što znači '"noć moći" 

- LEJLETUK-KADR je najodabranija, mubarek noć. O toj noći Allah (dž.š.) govori u suri 
"KADR". 

idjeli smo, djeco, kako su u bici na Bedru muslimani, mada posteći i uz 
velike napore, izvojevali pobjedu nad tri puta brojnijim i bolje naoružanim 
neprijateljem. Porastao je tako njihov značaj čak i u očima neprijatelja 
čija je jedina misao, po povratku u Mekku bila osveta. Od velikog broja 
neprijatelja koje su zarobili nakon svoje pobjede na Bedru, muslimani su 
pustili one najbogatije nakon što su njihove obitelji platile za njihovo 
puštanje, a svaki školovani zarobljenik bio bi pušten ako bi naučio čitati i 
pisati desetoricu muslimana. Želja za osvetom bila je toliko jaka da su se mekkanski pogani 
ovog puta posebno pripremale za slijedeći napad. Bit će to bitka na Uhudu. Kako je i ovaj 
puta neprijatelj bio mnogo brojniji i jače naoružan, Muhammed (a.s.) izabrao je odlično mjesto 
za svoje snage, gdje su uskim, prirodnim tjesnacem bili zaštićeni s leđne strane. Na to je 
mjesto Poslanik postavio svojih 50 najboljih strijelaca, naredivši im da te položaje ne napuštaju 
sve dok on to ne naredi. U toku te bitke poginuo je jedan od najboljih muslimanskih boraca 
HAMZA čiju je smrt osobito priželjkivala kćerka nevjernika kojeg je Hamza ubio u toku 
borbe na Bedru. I ovu su bitku muslimani pretvorili u pobjedu, ne gubeći snagu ni u trenutku 
smrti jednog od svojih najboljih boraca. Vidjevši paniku neprijatelja i njihov bijeg, onih 50 
strijelaca smještenih na najvažnijem položaju potrčali su prema borbenom polju zaboravivši 
na riječi Poslanika. No, to je bilo kobno! Vidjevši da su sada s leđa nezaštićeni, neprijatelji su 
zauzeli taj prolaz i započeli napad s leđa. Zbog toga je život izgubio velik broj muslimana. 
Ovaj događaj koji je prvotni uspjeh na kraju, iz neopreza, pretvorio u poraz bio je lekcija 
muslimanima da nikada ne smiju napuštati svoje položaje i da moraju slijediti upute vrhovnog 
vojskovođe. 

Nakon povratka u Medinu većina muslimana znala je da bi na Uhudu izvojevali pobjedu 
da su slijedili naredbu Poslanika. No, bilo je i onih koji su počeli sumnjati u vlastite snage i 
potajno se sastajali sa Mekkanlijama. Muhammed (a.s.) je znao za ove tajne sastanke te 
postavljao svoje ljude da rade na polju kako bi ujedno služili kao izvidnica. Dogodila su se u 
međuvremenu i dva slučaja u kojima je zbog mučke podvale neprijatelja život izgubilo prvo 


četvero, a potom četredeset muslimana. Tražila su, naime, neka plemena od Poslanika da im 
pošalje svoje najbolje poznavaoce islama kako bi i njih podučilli. A kad su muslimani krenuli 
na put, oni su ih podlo dočekali u zasjedi i ubili. U mržnji je možda najviše prednjačio EBU 
SUFJAN koji se pripremao za završnu borbu s muslimanima i za napad na grad Medinu. Na 
sjednici Savjeta Medine odlučeno je da se oko grada prokopa dubok jarak kako bi se zaštitili 
od prodora neprijatelja. Bilo je to prvi put da se koristi ta ratna tehnika u borbi, pa su stoga 
Mekkanlije bile preneražene kad su u jurišu njihovi konji počeli propadati u jarak. I ovog su 
se puta Medinlije Allahovom milošću i vlastitom mudrošću uspjeli obraniti od daleko 
nadmoćnijeg neprijatelja. Ova se poznata bitka zove bitka na Hendeku. 


EL-KEVSER 


INNA E'ATAJNA KEL-KEVSER 
FE-SALLI LI-RABBIKE VENHAR, 
INNE ŠANI-EKE HUVEL-EBTER." 


(Mi smo Ti dali svako dobro. 
Pa zato se klanjaj svome Gospodaru i kolji kurban, 
Zaista, onaj koji tebe mrzi bit će uništen 1 ostat će bez spomena). 


1) Bitka na Bedru nije bila bitka u kojoj su prvi muslimani mučili svoje neprijatelje. Oni su 
samo težili obrani svog prava na vjeru u Jednog Jedinog Boga, prava na svoje živote i 
slobodu. To potvrđuje i odnos muslimana prema zarobljenicima. Nabrojite iz priče 
primjere Poslanikova humanog odnosa prema zarobljenicima! 

2) Nakon poraza na Bedru, Mekkanlije su se pripremale za osvetu. Uslijedit će ubrzo nova 
bitka. Koja je to bitka? 

3) Opišite kako je ta bitka tekla. 

4) Koju su veliku grešku u toku te bitke muslimani učinili, a koja im je nanijela velike 
gubitke? 

5) Koju su pouku iz toga izvukli? 

6) Kako se zove veliki muslimanski borac koji je izgubio Život u toku te bitke? 

7) U bici na Hendeku, Poslanik je pokazao veliku ratničku mudrost. Kako je u ovoj bici 
uspio zaštiti grad Medinu od neprijatelja? 

8) Zamolite svog vjeroučitelja da vam pokaže video-film "Pod zastavom Muhammeda 
(a.s.)"u kojem su opisane ove bitke. Razgovarajte zajedno o svojim dojmovima nakon 
gledanja filma. 

ednog dana, nakon što je se završila nastava u školi, mali je Mensur krenuo 
svom prijatelju Vedadu. Na putu do Vedadove kuće ugleda starca kako 
moli za milostinju.Sav novac koji je imao, Mensur izvadi i udijeli 
nemoćnom starcu. 
Slika starca na ulici dječaka se silno dojmila. Bio je utučen i žalostan. 
= Idući prijateljevoj kući,razmišljao je o starcu i njegovoj nevolji. Došavši u 
Vedadovu kuću, opazi da je Vedadov otac bolestan i da se hvata za trbuh. Upita svog prijatelja 
što je njegovu ocu. '' Prejeo se za ručkom" - reče Vedad. Čuvsi objašnjenje, Mensur se uhvati 
za glavu od čuda. Kada ga Vedad upita što mu je čudno,on odgovori : "Sada sam na ulici 
vidio ubogog starca kako se hvata za trbuh, ali od gladi." Kad se Mensur vratio kući, sjede 
pored oca koji mu je, tješeći ga, govorio; "Još davno, moj sine, prije četrnaest vjekova, islam 
je poveo računa da ne bude onih koji će gladovati, ali niti onih koji će se razmetati svojim 
bogatstvom. Obaveza je tako svakog muslimana da dio svojih dobara izdvaja svake godine u 
poseban fond. Zadatak tog fonda je borba protiv siromaštva i pomaganje općekorisnih poslova 
u zajednici. To je obaveza zekata i sadekatul-fitra. 

ZAPAMTIMO 


- Zekat je četvrta od pet islamskih dužnosti. 
- Svaki je musliman dužan izračunati svoje materijalno stanje i prema njemu izračunati i 
uplatiti zekat. 
- Prema kur'anskoj odredbi, točno su određene osobe kojima se može dati zekat, a to su: 
a) sirotinja koja nema ništa od imovine (mesakin); 
b) siromašne osobe koje imaju nešto imovine, ali im to nije dovoljno za izdržavanje (fukara); 
c) djeca bez roditelja; 
d) zadužena lica koja su se iz nevolje zadužila i ne mogu sama isplatiti svoj dug; 
e) putnici koji nemaju sredstava za povratak svojim kućama; 
f) stradalnici u prirodnim nepogodama (kao što su potres, poplave, požar...); 
g) borci na Božjem putu i njihove obitelji; 
h) islamska zajednica i vjerske škole; 
i) sakupljači zekata. 


PITANJA I ZADACI 


1) Da li ste i vi, djeco, ikada vidjeli poput dječaka Mensura nekog gladnog, promrzlog 
beskućnika u vašoj sredini? Da li ste mu poželjeli pomoći? 

2) Što mislite , djeco, zašto je Allah (dž.š.) propisao zekat? 

3) Što mislite zašto muslimani upravo u toku mjeseca ramazana daju zekat? 


oš malo pa će sabah. U kućama oko medinske džamije, tu i tamo, u 
ponekom prozoru bljesne prvo ušgano svjetlo. 

A u džamiji, uz mihrab, sjedi Muhammed (a.s.).Uskoro će i ezan. U blizini 

džamije čuju se i prvi koraci ljudi. Prvi koji ulazi zove se Saleba. Kad 
spazi Poslanika pored mihraba, priđe mu i nazove selam. Potom mu reče: 
"Božji Poslaniče! Moli Boga (dž.š.) da i meni udijeli bogatstvo, a ja ti se 
kunem da ću biti darežljiv vjernik." 
Poslanik se osmjehnu i reče mu: '' Saleba, nije bogatstvo za tebe. Nećeš mu se umjeti othrvati, 
ono će te iskvariti!"' Saleba tad postiđen ušuti. Ali, i dalje je on mislio o bogatstvu. Pa, kao da 
se ništa ranije nije desilo, ponovio je Saleba svoju molbu i sutrašnjeg sabaha i prekosutrašnjeg... 
I jednog mu jutra, nakon dugog razmišljanja, Muhammed (a.s.) reče:"Neka ti bude Saleba! 
Bože, daj mu bogatstvo..." 

Nakon nekog vremena, Saleba kupi jednu kravu. Krava mu, kad je prošlo vrijeme, oteli tele, 
a on ga prodade i s prvom zaradom kupi još jednu kravu. I novci počeše pritjecati. Stade se 
Saleba bogatiti. 

Jednog dana, na sabah namazu, Božji Poslanik pogleda po safovima. Ali, Salebe nije mogao 
vidjeti. Sutradan ponovo očima potraži Salebu, ali ga opet ne vidje. I dani su prolazili, ali 
Saleba se nije pojavljivao u džamiji. Pojavljivao se samo na džuma namazu. 

Bio je petak, pa Poslanik na džuma namazu pozva sve muslimane da plate zekat, jer je 
valjalo pomoći onima kojima je jaka suša uništila svu ljetinu. Budući da među njima ne vidje 
Salebe, posla jednog čovjeka da ga poselami i da od njega preuzme zekat. Izaslanik tako i 
uradi: prenese Salebi selame Božjeg poslanika i reče mu zašto je došao. Saleba zaviče:"Reci 
ti svome drugu da od danas više nema zekata!"', pa ga izgura i zalupi vratima. Slijedećeg 
petka izaslanik koji je posjetio Salebu stade pred cijeli džemat i obrati se Muhammedu (a.s.)" 
Božji poslaniče, Saleba se nije udostojio ni nazvati te Božjim Poslanikom, a kamoli platiti 
zekat..;" 

Nate se riječi Poslanik iznenadi i od silnog čudenja udari dlanom o dlan. Kad se malo pribrao, 
Teče:k 

Eto, što bogatstvo može od čovjeka napraviti!A lijepo sam mu savjetovao da bogatstvo nije 
za njega, da će ga upropastiti..." 

Prolazile su godine. I još je jedanput Saleba došao pred Poslanika. Negdje pred smrt 
Muhammeda (a.s.). Želio se s njim izmiriti 1 platiti zekat. Ali, tad mu je Muhammed (a.s.) 
rekao: "Bog (dž.š.) odbio je primiti od tebe tvoj zekat, a i ja, Njegov poslanik, također ga 
odbijam primiti. Ti si u Kur'anu spomenut kao prvi musliman koji je odbio platiti zekat." 


ZAPAMTIMO 


- Iz ove priče vidjeli smo kolika je važnost četvrte islamske obaveze - zekata. 
- Zekat nije dobrovoljna obaveza. To je farz. Svatko tko posjeduje materijalna dobra dužan 


ga je platiti. 
PITANJA I ZADACI 


1) Pročitajte pažljivo priču o Salebi. 

2) Naučite iz njegovog primjera kako neobuzdana želja za bogatstvom odvlači čovjeka od 
iskrene i prave vjere. 

3) Kada bi se svi muslimani vladali poput Salebe, tad ne bismo bili u mogućnosti zekatom 
pomoći onima kojima smo to dužni činiti. Nabrojite kome smo dužni davati zekat! 

ekoliko bitaka o kojima smo vam, djeco, govorili dogodile su se u prvih 
šest godina od Muhammedova preseljenja u Medinu. Cilj ovih bitaka bio 
je da potpuno unište islam i tako onemoguće svako njegovo daljnje širenje. 
Ali, zahvaljujući vjeri u Allaha, žrtvi brojnih muslimana i mudrosti 
; Poslanika, neprijatelj nije uspio pokolebati veliku želju muslimana da se 

(Ege JEA (BES)|| vrate u svoj rodni kraj - Mekku u kojoj su ostavili svoje rodne kuće i 
zemljišta. Prošlo je tako već šest godina od Poslanikova preseljenja u Medinu. Jedne je noći 
Poslanik usnio san kako je obišao Kabu i izvršio HADŽ. Tako u njem sazrije odluka da 
posjeti svoj rodni grad. Krenuo je Poslanik s hiljadu četiri stotine muslimana i velikom 
karavanom prema Mekki, vodeći i velik broj kamila koje su namjeravali zaklati za KURBAN. 
Poslanik je naredio svojim sljedbenicima da sa sobom nose samo sablje, nikakvo drugo oružje, 
jer je u Mekku želio ući bez proljevanja krvi i započinjanja rata. Kako su stanovnici Mekke 
bili skloni prevarama, mislili su da je ovo samo Poslanikova varka kako bi lake ušli u grad. 
Njihova je vojska slijedila muslimane i presrela ih na mjestu HUDEJBIJA, na graničnoj Zoni 
izmedu Mekke i Medine, odlučivši da muslimanima ne dozvoli ulazak u Mekku. Mnogi su se 
muslimani, toliko ispunjeni čeznjom za rodnim domom od kojeg su bili odvojeni, teško 
susprezali da ne upotrijebe sablje. Ali, Poslanik im to nije dozvoljavao već je pristupio 
potpisivanju jednog ugovora sa Mekkanlijama koji bi muslimanima omogućavao da slijedeće 
godine posjete Kabu i tamo ostanu tri dana. Ovog su se ugovora pridržavali oko dvije godine, 
a on je podrazumijevao da jedni druge ne napadaju deset godina. Medutim, jedne večeri 
Mekkanlije su prekršile ugovor ubivši dvadeset ljudi iz jednog plemena koje nije bilo na 
njihovoj strani. Muhammed (a.s.) je u Mekku poslao ultimatum da novcem moraju platiti 

ovo ne prihvate, ugovor na Hudejbiji je prekršen. Pagani iz Mekke nisu ovaj ultimatum 
prihvatili i tako je ugovor bio poništen. Ali, ubrzo su se pokajali jer su uvidjeli da su napravili 
veliku grešku. Pokušavali su preko Ebu Sufjana izgladiti taj spor i obnoviti UgOVOr s 
Muhammedom (a.s.), no on ih je odbio primiti. Poslanik je pozvao muslimane da se pripreme 
za pohod u Mekku. I desetog dana mjeseca Ramazana osme godine po Hidžri, krenuše u 
Mekku. Kada su bili blizu Mekke, Poslanik je naredio svakoj grupi da zapali logorsku vatru 
kako bi izgledalo da je muslimanska vojska mnogo moćnija, a stanovništvo Mekke obavijestio 
je da želi ući u Mekku bez prolijevanja krvi. 

Obećao je da svako onaj tko ostane u svojoj kući ili u dvorištu Kabe neće imati nikakvih 

neugodnosti. Ebu Sufjan i njegove pristalice bili su svjesni da ne mogu spriječiti njihov ulazak. 
Ušavši u Kabu, Muhammed (a.s.) prvo je polomio sve kipove i očistio kabu od idola. Čineći 
to izgovarao je: "Istina je došla, laž je nestala!" 
Klanjao je dva rekata u Kabi očišćenoj od idola, zahvaljujući Allahu (dž.š.) na pobjedi. Kako 
se odvijala Poslanikova sudbina! Prije osam godina napustio je Mekku po najvećoj tami, 
samo sa jednim sljedbenikom, krijući se. A sada se ponovo vraća u svoj grad, usred dana sa 
deset hiljada ljudi spremnih da svoje živote žrtvuju za islam. Stanovnici Mekke bili su u 
strahu od izricanja kazne za sve ono što su uradili prije osam godina. No, Poslanik je, iako 
moćan da kazni, dostojanstveno saopćio: "Od ovoga dana nema na vama ljage. Idite svojim 
kućama jer ste svi slobodni." 

Zadivljeni ovim riječima, Mekkanlije uvidješe sve svoje greške i zablude i zadiviše se 
plemenitosti 1 ljepoti islamske vjere. Mnogi požuriše da prihvate islam. 


PITANJA I ZADACI 


1) Ispričajte zašto je Poslanik morao napustiti Mekku. 
2) Gdje je potom našao utočište? 
3) Kako je tamo bio primljen? 
4) Da li su Poslanik i njegovi ashabi patili za svojim rodnim gradom? 
5) Kako je izgledao Poslanikov povratak u Mekku? 
6) Zašto je Poslanik zabranio svojim sljedbenicima da nose oružje? 
7) Kako su se prema njima ponašali stanovnici Mekke? 
8) Što je značio ugovor na mjestu Hudejbija? 
9) Sjetite se, djeco, na koji je način Poslanik obranio grad Medinu! U čemu se tu dokazala 
njegova velika mudrost? 
10) Kako je ovog puta Poslanik uspio prevariti neprijatelja da ima mnogo brojniju vojsku? 
11) Kako se Poslanik ponašao prema idolopoklonicima prilikom ulaska u Mekku? 
12) Sjetite se kako se Poslanik ponašao prema ratnim zarobljenicima. Zašto su tada mnoge 
Mekkanlije prešle na islam? 


ODLAZAK NA HADŽ 


ednog dana, po povratku iz Mekke u Medinu Muhammed (a.s.) poziva, 
muslimane da posjete Mekku. Radost je primjetna na mnogim licima. 
Mnogi se vraćaju u svoj rodni grad. I u grudima Muhammeda (a.s.) je 
toplo, duša se širi od radosti. Tamo, u Mekki, rodnom gradu, proveo je 
djetinjstvo i mladost. Poznavao je svaki predio, svaku uličicu, svaku kuću 
u gradu svojih predaka. Ali se još više radovao što će sada, kao Božji 
Poslanik, prvi put obaviti hadždž - hodočastiti Kabu. 

Sa svih strana pristižu vijesti o želji muslimana da krenu na hadždž. I jednog proljetnog dana 
kolona kreće na put dug oko šest stotina kilometara. Ima ih koji putuju pješice. Svi hitaju 
obaviti svoju petu islamsku obavezu. Koloni se pridružuju i druge. Kako dani promiču u 
putu, kolona raste. U nedogled. Muhammed (a.s.) na čelu kolone, često se osvrne, i kad vidi 
beskrajnu kolonu, sve je radosniji što je dočekao dan da vidi kako rijeka ljudi prilazi u islamsku 
vjeru . Pred Mekkom broj muslimana i muslimanki koji hoće obaviti hadždž doseže 114.000 
duša! To je zadnji povratak Muhammeda (a.s.) u rodni grad. Kao da je to predosjećao, pa nije 
mogao izdržati navalu radosti što je njegova misija uspjela. Na Arafetu se penje na brdo s 
kojeg govori okupljenima. "' 

O braćo moja 1 sestre moje! Zaklinjem vas, nikada se više ne povratite u nevjerstvo da jedni 
drugima glave siječete! Ovo vam se ja obraćam, Muhammed Ibni Abdullah, Božji rob i Njegov 
poslanik. Možda vam se više nikada neću obratiti s ovog časnog mjesta, u ovom časnom 
danu i s ovog časnog skupa..." Potom su potekli savjeti i oporuke Božjeg poslanika. Nagovještaj 
zadnjeg Poslanikova susreta s muslimanima, djelovao je na ljude. Neki su naglas plakali. 
Božji poslanik ih savjetova kako da žive, da rade, da se jedni prema drugom odnose, kako da 
paze svoje žene, kako da štite siročad. Nakon sto bi izrekao jednu misao, obratio bi se 
riječima:"Bože, jesam li pravo prenio poruku?" A iz stotine hiljada grla čulo bi se odobravanje. 
I vi ćete, draga djeco, kada stigne vrijeme, tražiti i moliti Boga (dž.š.) da vam usliši molbu i 
da se nađete na hadždžu gdje su prije vas bile stotine milijuna drugih. Da koračate stazama 
Allahova poslanika Muhammeda (a.s.) i prvih muslimana, da se u časnoj Mekki i Medini 
nađete zajedno s stotinama hiljada svoje braće muslimana i muslimanki iz svih krajeva svijeta. 

ZAPAMTIMO 


- Što je hadžija dužan prije hadždža izvršiti? 
a) Obezbijediti svoju porodicu odgovarajućim životnim potrebama do svog povratka s 
Hadždža. 
b) Izmiriti svoje dugove. 
c) Pokajati se za svoje grijehe i po povratku sa hadždža još više voditi računa o svojim 
obavezama prema Allahu (dž.š.) i zajednici. 
- Na hadždžu je potrebno: 
a) da hodočsnici izvrše propisane vjerske obrede na određnim svetim mjestima, 
b) da se kod Kabe, na Arefatu, kod mezara Muhammeda (a.s.) u Medini i na drugim svetim 
mjestima obrate Allahu (dž. š.) za svoju sreću i sreću i napredak svoje zajednice. 
c) da hodočsnici sastanak na hadždžu u Mekki koriste kao sveislamski skup, svake godine, 
na kojem bi trebalo da se rješavaju vjerska, prosvjetna i druga pitanja islamskog svijeta. 


PITANJA I ZADACI 


1) Nabrojite pet temeljnih islamskih dužnosti. Kako ih nazivamo zajedničkim imenom? 

2) Pronađite u ovoj priči one rečenice koje opisuju kako su se osjećali Poslanik i prvi 
musllimani prilikom putovanja do Kabe. 

3) Što je Poslanik predosjećao ulazeći u Mekku? 

4) Kako se zbog toga osjećao dok je držao govor na brdu Arefat? 

5) Pročitajte naglas te Poslanikove riječi. 

6) Što je tom prilikom Poslanik savjetovao muslimanima? 

7) Zamolite svog vjeroučitelja da vam pusti snimak ilahije Moj Ummete". 


SI VEZU SS 


(9 KR GK 
SEE) PJRDLŽEG)__PEE 


85 


odine 632, nakon što je obavio svoj posljednj hadždž i održao oproštajni 
govor, Muhammed (a.s.) vratio se u Medinu. Odmah po povratku ukazaše 
se na njegovu licu znakovi bolesti. Tresla ga je groznica, gubio je snagu i 
mršavio. Iako bolestan, Poslanik je i dalje nastavio obavljati svoje dužnosti. 
Između ostalog, svaki bi dan redovno išao u džamiju i predvodio vjernike 
u namazu. Vremenom, bolest je učinila da Poslanik jednom nije mogao 
otići obaviti namaz te je poslao svog prijatelja Ebu Bekra da ga zamijeni u 
mihrabu. Prolazili su dani, a Poslanikovo je zdravstveno stanje bivalo sve teže. Njegova 
kćerka Fatima je posjećivala svaki dan oca, a Muhammed (a.s.) bi je svaki put poljubio. Tako 
je Fatimu uvijek darivao čak i u najtežim trenucima. Dok je tako jednom sjedila pored oca, 
on joj je nešto prošaputao u uho i ona je zaplakala. Nakon toga, Poslanik je svojoj kćeri 
prošaputao nešto u drugo uho, a ona je prestala plakati i tužno se osmjehnula. Fatima će 
poslije pričati kako joj je tada Poslanik prvi put rekao da se on neće oporaviti od bolesti i ona 
je zato zaplakala. Drugi put joj je Poslanik rekao da će ona biti prva iz familije koja će mu se 
pridružiti nakon njegove smrti. I ona se tada osmjehnula. I tako će se i dogoditi. Fatima će 
šest mjeseci poslije Poslanikove smrti preseliti na Ahiret. Poslanik je sve više osjećao da mu 
se približava dan smrti. Jednom je tako sakupio snagu, podigao zavjese sa prozora koji je bio 
okrenut džamiji i sa divljenjem ugledao svoje sljedbenike kako sa njegovim prijateljom Ebu 
Bekrom obavljaju namaz. Srce mu se ispunjalo radošću. Gledajući ljude kako se mole Jednom 
Bogu, odluči da, iako bolestan, ode u džamiju. Muslimani su bili presretni sto vide među 
sobom Muhammeda (a.s.) i ponadaše se da je on ozdravio. Priča se da ga u životu nikada 
nisu vidjeli ljepšeg i uzvišenijeg kao u tom času. I tako, dok su muslimani prenosili radosnu 
vijest da je Poslanik ozdravio, u ponedjeljak, 12. rebiul-evvela (8.juna, 632. godine) malaksao 
od bolesti, šaputao je Poslanik, tiho moleći: "O Bože, pomozi mi u smrtnom času!" Njegovi 
najbliži, u suzama, čuli su njegove posljednje isprekidane riječi: "Mom Prijatelju, 
Najmoćnijem..." "Mom Prijatelju, Najvećem..."" Više nije bilo sumnje da je časni Poslanik 
preselio na Ahiret, kao i svi poslanici prije njega. Plakali su njegovi prijatelji. Ali, imali su 
jednu utjehu: znali su da će, držeći se Kur'ana - Allahove upute i Sunneta - Poslanikovog 
puta, susret s Poslanikom na budućem svijetu, u džennetu, brzo doći. I jedino je ta misao 
mogla ublažiti njihovu tugu i bol za voljenim Poslanikom. 


PITANJA I ZADACI 


1) Pronadite u priči rečenice koje opisuju kako se Poslanik osjećao nakon povratka u Medinu. 
2) Tko je bio uz njega svo to vrijeme? 

3) Da li su zbog Poslanikove bolesti muslimani gubili snagu vjere? 

4) Pročitajte naglas poslanikove posljednje riječi. 

5) Kome je bilo posebno teško nakon Poslanikove smrti? 

6) Gdje se nalazi Poslanikov mezar? 

7) Ponovite kako se klanja dženaza-namaz. 

vi narodi svijeta obilježavaju blagdane kao dane sjećanja na znamenite 
i || ljude i događaje iz prošlosti. Tako i muslimani obilježavaju prigodnim 
svečanostima najvažnije trenutke svoje povijesti, a među njima su 
najznačajniji: 


NOVA HIDŽRETSKA GODINA 


Za početak računjanja vremena odnosno za uspostavu kalendara svi narodi izabrali su 
najvažniji događaj u svojoj povijesti. Tako se kod muslimana povijest računa od dana Hidžre, 
preseljenja Poslanika i prvih muslimana iz Mekke u Medinu. Prema kršćanskom kalendaru 
to se zbilo 622. godine (po rođenju Isa a.s.). Muslimanska hidžretska godina računa se prema 
kretanju Mjeseca oko Zemlje i ima 354 ili 355 dana, odnosno dvanaest mjeseci. Uz Novu 
hidžretsku godinu muslimani širom svijeta u džamijama, vjerskim školama i svojim domovima 
priređuju prigodne svečanosti. 


MEVLUD 


Ovim se danom obilježava rođenje Allahovog poslanika Muhammeda (a.s.). I sama arapska 
riječ "mevlud" u prijevodu znači ''rođenje". To je bilo dvanaestog dana mjeseca rebiul-evvela 
571. godine. Taj se dan ne obilježava samo u džamijama već se danas prigodni mevludi 
pripremaju i pri useljenju u novu kuću, polaganje završnog ispita na vjerskoj pouci, uz vjenčanje 
1 slično u znak zahvalnosti Allahu (dž.š.) i Božjem Poslaniku. 


RAMAZANSKI BAJRAM 


Blagdan koji muslimani obiljeavaju po isteku ramazanskog posta i koji traje tri dana zove 
se Ramazanski bajram. Ovim se blagdanom zahvaljujemo Svevišnjem Allahu što smo živi i 
zdravi izvršili svoju treću islamsku dužnost - post, redovito odlazili u džamiju, klanjali teravih- 
namaz i činili dobra djela na Allahovom putu. Muslimani (muškarci) dužni su ujutro na 
Ramazanski bajram klanjati bajram-namaz. Lijepo je za ovoga praznika posjećivati svoju 
rodbinu, posvetiti pažnju lijepom oblačenju 1 izgledu, posjećivati mezare svojih bliznjih i 
učiti za oprost njihovih duša. 

KURBAN BAJRAM 

Kurban bajram traje četiri dana u mjesecu zul-hidždžetu (od desetog do trinaestog zul- 
hidždžeta). Na taj se dan kolje kurban, nakon klanjanja Bajram-namaza kojim muslimani 
potvrđuju svoju nesebičnost i odanost Allahu (dž.š.) Od tog se kurbanskog mesa jedna trećina 
mesa podijeli siromašnim muslimanima, jedna trećina prijateljima, a jedna trećina ostavlja za 
svoju porodicu. Tako, kao i dajući sadakatul-fitr, pomažemo našoj siromašnoj braći i sestrama 
i učimo se darežljivosti i milosrđu. 

Ovaj se praznik naziva i Hadži-bajram jer se tada obavljaju obredi na hadžu. Uz ovaj 
praznik muslimani izražavaju svoju veliku zahvalnost Allahu (dž.š) učeći TEKBIRE: 

ALLAHU EKBER, ALLAHU EKBER LA ILAHE ILLELLAHU VALLAHU EKBER 
ALLAHU EKBER VE LILLAHIL - HAMD! 

Ovi tekbiri se uče nakon svakog farz-namaza i to od sabah-namaza uoči Kurban-bajrama 
pa sve do ikindije namaza četvrtog dana Kurban-bajrama. 

Uz ove najznačajnije blagdane u muslimanskom kalendaru svojom se važnošću i ljepotom 
ističu i četiri posebno odabrane noći (mubarek noći) uz koje se također vežu neki važni događaji 
iz islamske povijesti, a to su: 

LEJLEI - REGAIB = noć u kojoj je hazreti Amina osjetila da je zanijela dijete, budućeg 
Božjeg Poslanika Muhammeda (a.s.). Bilo je to u sedmom mjesecu 570.godine (po Isa (a.s.)), 
ili uoči prvog petka u mjesecu redžepu (prema islamskom kalendaru). To je "Noć želja" u 
kojoj je lijepo obratiti se Allahu (dž.š.) svojim iskrenim željama. 

LEJLEI - MIRADŽ = odabrana noć u kojoj je Poslanik najjače osjetio blizinu Allaha dž.š. 
i postao svjedokom čudesnih stvari. Te je noći Poslanik prešao granicu ''Sidretul-munteha" 
koja dijeli materijalne od viših, duhovnih svjetova. Te je noći Poslanik i dobio uputu o 
obavljanju pet dnevnih namaza. Dogodilo se to dvadeset i sedme noći mjeseca redžeba, godinu 
dana prije hidžre. 

LEJLEI - BERAT = petnaesta noć mjeseca šabana koja je neposredna najava mjeseca 
ramazana. 

LEJLEI - KADR = dvadeset i sedma noć mjeseca ramazana u kojoj je počela objava Kur'ana 
posljednjem Božjem Poslaniku preko meleka Džebraila. 


ZAPAMTIMO 


Muslimanska hidžretska godina ima dvanaest mjeseci, a oni su: 


1. MUHARREM 7. REDŽEB 

2. SAFFER 8. ŠABAN 

3. REBIUL-EVVEL 9. RAMAZAN 
4. REBIUL-AHIR 10. ŠEVVAL 


5. DŽUMADEL-ULA. 11. ZUL-KA'DE ; 
6. DŽUMADEL-UHRA 12. ZUL-HIDŽDDŽE 


- Muslimani (muškarci) dužni su na ramazanski i kurban-bajram okupiti se u džamijama, 
pola sata nakon izlaska sunca, kako bi u džematu klanjali dva rekata bajram-namaza. Oni se 
klanjaju kao farzi džume-namaza samo što se na početku prvog rekata (nakon subhaneke) i 

" na kraju drugog rekata prouče tri tekbira, dižući ruke spram ušiju. 

- Ramazanski bajram-namaz zanijeti se ovako: g 
"NEVEJTU EN USALLIJE LILLAHI TE'ALA SALATE IDIL-FITRI,ALLAHU EKBER!" 

- Kurbanski bajram-namaz zanijeti se ovako: 

"NEVEJTU EN USALLIJE LILLAHI TE'ALA SALATE 'IDIL-ADHA, ALLAHU 
EKBER!" 

PITANJA I ZADACI 


1) Nabrojite najznačajnije muslimanske praznike. 
2) Prema kojem važnom dogadaju računamo početak islamskog kalendara? 
3) Što znači riječ "mevlud"? 
4) Kojim sve prigodama muslimani priređuju mevlude? 
5) Koja dva bajrama razlikujemo? 
6) Kada se slavi svaki od njih? 
7) Kako se i kada klanjaju bajram-namazi? 
8) Uz glavne muslimanske praznike razlikujemo i četiri odabrane noći. Koje su to mubarek 
noći? 
9) Što se u njima dogodilo? 
10) Koja je od tih noći najodabranija? Zašto? 
11) Da li se sjećaš kako je u tvom džematu obilježena ta noć? Napiši o tome kratku priču. 

Sadržaj 


ESSELAMU ALEJKUM 
HAMZA 

HVALA TI, BOŽE, NA LJEPOTI KOJU STVARAŠ 
PRVI LJUDI NA ZEMLJI 

KABA 

SUMEJJA 

DOBRI LJUDI 

ROĐENJE MUHAMMEDA (A.S) 
DJETINJSTVO MUHAMMEDA (A.S.) 
NA MEZARU VOLJENOG DJEDA 
OSJEĆAM DA ĆE BITI VELIKI ČOVJEK 
MUHAMMEDOVA(a.s.) MLADOST 
PRVA OBJAVA 

PRVI VJERNICI 

PROGONI PRVIH MUSLIMANA 
MIRADŽ 

HIDŽRA 

NAMAZ 

MUHAMMED (A. S.) O NAMAZU 
SABAH NAMAZ 

PODNE NAMAZ 

DRUGARSTVO I PRIJATELJSTVO 
IKINDIJA NAMAZ 

RODBINA 

AKŠAM NAMAZ 

MUSLIMANSKA IMENA 

JACIJA NAMAZ 

ALLAH SVE VIDI 

MUHAMMED (a.s.) I DJECA 

POST 

BEDR - RAMAZANSKA POBJEDA 
BITKA NA UHUDU I HENDEKU 
ZEKAT 

PRIČA O SALEBI 

OSLOBOĐENJE MEKKE 

ODLAZAK NA HADŽ 

NA KRAJU OVOZEMNOG ŽIVOTA 
ISLAMSKI BLAGDANI I MUBAREK NOĆI 


